CELEX: 32014R0558
Language: hu
Date: 2014-05-06 00:00:00
Title: A Tanács 558/2014/EU rendelete ( 2014. május 6. ) a Tiszta Égbolt 2 közös vállalkozás létrehozásáról  EGT-vonatkozású szöveg

7.6.2014   
            
            
               HU
            
            
               Az Európai Unió Hivatalos Lapja
            
            
               L 169/77
            
         A TANÁCS 558/2014/EU RENDELETE
   (2014. május 6.)
   a Tiszta Égbolt 2 közös vállalkozás létrehozásáról
   (EGT-vonatkozású szöveg)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 187. cikkére, valamint 188. cikkének első bekezdésére,
   tekintettel az Európai Bizottság javaslatára,
   tekintettel az Európai Parlament véleményére,
   tekintettel az Európai Gazdasági és Szociális Bizottság véleményére (1),
   mivel:
   
               (1)
            
            
               A köz- és magánszféra közötti partnerségek formájában végrehajtandó közös technológiai kezdeményezésekről elsőként az 1982/2006/EK európai parlamenti és a tanácsi határozat (2) rendelkezett.
            
         
               (2)
            
            
               A 2006/971/EK tanácsi határozat (3) konkrétan meghatározta a támogatandó köz- és magánszféra közötti partnerségeket, amelyek között egy, a Tiszta Égbolt közös technológiai kezdeményezés konkrét területén létrehozott, köz- és magánszféra közötti partnerség is szerepelt.
            
         
               (3)
            
            
               Az Európai Parlament és a Tanács által is megerősített, a Bizottság 2010. március 3-i közleményében foglalt, „Európa 2020 – Az intelligens, fenntartható és inkluzív növekedés stratégiája” („Európa 2020 stratégia”), hangsúlyozza: ahhoz, hogy az Unió az intelligens, fenntartható és inkluzív növekedés színtere legyen, kedvező feltételeket kell teremteni a tudásba és az innovációba való beruházás számára.
            
         
               (4)
            
            
               Az 1291/2013/EU európai parlamenti és tanácsi rendelet (4) létrehozta a Horizont 2020 kutatási és innovációs keretprogramot (2014–2020) („Horizont 2020”). A Horizont 2020 célja, hogy szélesebb körű hatást érjen el a kutatás és az innováció területén a Horizont 2020 és a magánszféra pénzügyi forrásainak egyesítésével olyan kulcsfontosságú területeken, ahol a kutatás és az innováció hozzájárulhat az Unió tágabb versenyképességi céljainak eléréséhez, ösztönözheti a magánberuházásokat és segíthet a társadalmi kihívások kezelésében. Az ilyen partnerségeknek hosszú távú kötelezettségvállaláson kell alapulniuk, valamennyi partner kiegyensúlyozott hozzájárulását is ideértve, továbbá elszámoltathatóaknak kell lenniük saját céljaik elérése tekintetében, és igazodniuk kell az Unió kutatásra, fejlesztésre és innovációra irányuló stratégiai céljaihoz. E partnerségek irányításának és működésének nyitott, átlátható, célravezető és hatékony módon kell megvalósulnia, és lehetőséget kell biztosítania arra, hogy a saját szakterületükön tevékenykedő érdekelt felek széles köre részt vehessen a partnerségben. A 1291/2013/EU rendelettel összhangban az ilyen partnerségekben való uniós részvétel az 1982/2006/EK határozat szerint az Európai Unió működéséről szóló szerződés 187. cikke alapján létrehozott közös vállalkozások pénzügyi támogatásában is testet ölthet.
            
         
               (5)
            
            
               Az 1291/2013/EU rendeletnek és a 2013/743/EU tanácsi határozatnak (5) megfelelően az 1982/2006/EK határozat szerint létrehozott közös vállalkozások részére további támogatás nyújtható a 2013/743/EU határozatban megállapított feltételek mellett.
            
         
               (6)
            
            
               A 71/2008/EK tanácsi rendelettel (6) létrehozott Tiszta Égbolt közös vállalkozás keretében folyamatban van a rendelet által kitűzött célok teljesítése, vagyis az új kutatások ösztönzése egy olyan, köz- és magánszféra közötti partnerség keretében, amely az európai repüléstechnika területén lehetővé teszi az érdekelt felek közötti hosszú távú együttműködést. A Tiszta Égbolt kezdeményezésben rendkívül nagy számban vettek részt kis- és középvállalkozások (kkv-k): a pályázati költségvetés megközelítőleg 40 %-a körükben került kiosztásra. A Tiszta Égbolt közös vállalkozás időközi értékelése megállapította, hogy a közös vállalkozás eredményesen ösztönzi a környezetvédelmi célok elérését előmozdító fejlesztéseket. Sikerei közé tartozik továbbá, hogy nagy számban és széles körben volt képes bevonni az Unió kulcsfontosságú iparágait képviselő résztvevőket, valamint jelentős számú kis- és középvállalkozást is. Tevékenysége nyomán pedig új együttműködések alakultak ki és új szervezetek kapcsolódtak be a kezdeményezésbe. Kutatási területét ezért továbbra is támogatni kell annak érdekében, hogy az e rendeletben meghatározott céljai megvalósulhassanak.
            
         
               (7)
            
            
               A Tiszta Égbolt kutatási program jövőbeli támogatása keretében a Tiszta Égbolt közös vállalkozás működése során szerzett tapasztalatokat is figyelembe kell venni, az időközi értékelés eredményeit és az érdekelt felek ajánlásait is beleértve. A hatékonyság növelése és az egyszerűsítés biztosítása érdekében a program megvalósítása során a céljának jobban megfelelő struktúrát és szabályokat kell alkalmazni. Ennek érdekében a Tiszta Égbolt 2 közös vállalkozásnak a 966/2012/EU, Euratom európai parlamenti és tanácsi rendelet (7) 209. cikkében foglaltaknak megfelelően olyan pénzügyi szabályzatot kell elfogadnia, amely megfelel a közös vállalkozás sajátos igényeinek.
            
         
               (8)
            
            
               A Tiszta Égbolt közös vállalkozás magánszektorbeli tagjai egyetértettek azzal, hogy a Tiszta Égbolt közös vállalkozás tevékenységi területén végzett kutatási tevékenységek a köz- és magánszféra közötti partnerséghez mint működési formához jobban igazodó struktúrában folyjanak. A Tiszta Égbolt 2 közös vállalkozás magánszektorbeli tagjai esetében tehát helyénvaló megoldás az e rendelet mellékletét képező alapokmány jóváhagyó levél útján történő elfogadása.
            
         
               (9)
            
            
               Céljai elérése érdekében a Tiszta Égbolt 2 közös vállalkozásnak – elsősorban nyílt pályázati felhívást követően odaítélt támogatás formájában – célszerű pénzügyi támogatást nyújtania a tagoknak és a résztvevőknek.
            
         
               (10)
            
            
               A Tiszta Égbolt 2 közös vállalkozásnak nyílt és átlátható módon kell működnie, és ennek keretében valamennyi releváns információt kellő időben közölnie kell a megfelelő szerveivel, valamint gondoskodnia kell tevékenységei promóciójáról, többek között a nagyközönséget célzó tájékoztató és ismeretterjesztő kampányok révén. A Tiszta Égbolt 2 közös vállalkozás szerveinek eljárási szabályzatát a nyilvánosság számára hozzáférhetővé kell tenni.
            
         
               (11)
            
            
               A magánszektorbeli tagok hozzájárulásainak nem célszerű a Tiszta Égbolt 2 közös vállalkozás igazgatási költségeinek fedezésére és a Tiszta Égbolt 2 közös vállalkozás által támogatott kutatási és innovációs tevékenységek végrehajtásához szükséges társfinanszírozásra korlátozódniuk, hanem célszerű fedezniük a korábban bejelentett és a magánszférabeli tagok által egy kiegészítő tevékenységi tervben foglalt részletes leírásnak megfelelően végrehajtandó kiegészítő tevékenységeket is. Annak érdekében, hogy jól átlátható legyen a multiplikátor-hatás, e kiegészítő tevékenységeknek a tágabb Tiszta Égbolt közös technológiai kezdeményezéshez is hozzá kell járulniuk.
            
         
               (12)
            
            
               A Tiszta Égbolt 2 közös vállalkozás által finanszírozott közvetett tevékenységekben való részvételt az 1290/2013/EU európai parlamenti és tanácsi rendelet (8) szabályozza. A Tiszta Égbolt 2 közös vállalkozás keretében gondoskodni kell e szabályoknak a Bizottság által elfogadott vonatkozó intézkedések alapján történő következetes alkalmazásáról.
            
         
               (13)
            
            
               A nyitottság és az átláthatóság biztosítása, valamint a részvétel megkönnyítése érdekében a Tiszta Égbolt 2 közös vállalkozás keretében fel kell használni a Bizottság által kezelt elektronikus eszközöket is. E célból a Tiszta Égbolt 2 közös vállalkozás keretében meghirdetett pályázati felhívásokat a résztvevők számára fenntartott egységes portálon, valamint a Horizont 2020-szal kapcsolatos információk terjesztésére szolgáló, a Bizottság által kezelt egyéb elektronikus eszközök útján is közzé kell tenni. Ezen túlmenően a Tiszta Égbolt 2 közös vállalkozás keretében megfelelő formában és a Bizottság jelentéstételi kötelezettségéhez igazodó időközönként elérhetővé kell tenni a többek között a pályázatokra, a kérelmezőkre, a támogatásokra és a résztvevőkre vonatkozó releváns adatokat is, hogy azokat integrálni lehessen a Bizottság által kezelt, a Horizont 2020-hoz kapcsolódó elektronikus jelentéstételi és információterjesztési rendszerekbe.
            
         
               (14)
            
            
               A Tiszta Égbolt 2 közös vállalkozásnak a technológiai kutatással kapcsolatos, termékfejlesztési, illetve demonstrációs tevékenységek besorolása során figyelembe kell vennie az OECD-nek a technológiai érettségi szinttel kapcsolatos fogalommeghatározásait.
            
         
               (15)
            
            
               Az Unió pénzügyi hozzájárulását a hatékony és eredményes pénzgazdálkodás elvei, valamint a 966/2012/EU, Euratom rendeletben és az 1268/2012/EU felhatalmazáson alapuló bizottsági rendeletben (9) meghatározott közvetett irányítási szabályok szerint kell kezelni.
            
         
               (16)
            
            
               Az egyszerűsítés érdekében az összes felet érintően csökkenteni kell az adminisztratív terheket. El kell kerülni az ellenőrzési átfedéseket, valamint az aránytalan mértékű dokumentációt és jelentéstételt. Az e rendelet értelmében uniós forrásokban részesülők ellenőrzését az 1291/2013/EU rendeletben foglaltaknak megfelelően kell végezni.
            
         
               (17)
            
            
               Az Unió és a Tiszta Égbolt 2 közös vállalkozásban részt vevő további tagok pénzügyi érdekeit a kiadási ciklus egészében arányos intézkedésekkel kell védeni, ideértve a szabálytalanságok megelőzését, feltárását és kivizsgálását, az eltűnt, jogtalanul kifizetett vagy szabálytalanul felhasznált források visszafizettetését és adott esetben a 966/2012/EU, Euratom rendelet szerinti közigazgatási és pénzügyi szankciók alkalmazását.
            
         
               (18)
            
            
               A Bizottság belső ellenőrének ugyanolyan hatáskört kell gyakorolnia a Tiszta Égbolt 2 közös vállalkozás felett, mint a Bizottság szervezeti egységei felett.
            
         
               (19)
            
            
               A közös vállalkozások sajátos jellegére és jelenlegi státusára való tekintettel, valamint annak érdekében, hogy biztosított legyen a hetedik keretprogram folytonossága, a közös vállalkozások esetében továbbra is külön mentesítési eljárást kell alkalmazni. Ezért a 966/2012/EU, Euratom rendelet 60. cikkének (7) bekezdésétől és 209. cikkétől eltérve a Tiszta Égbolt 2 közös vállalkozás költségvetésének végrehajtására vonatkozó mentesítést az Európai Parlamentnek kell megadnia a Tanács ajánlása alapján. A 966/2012/EU, Euratom rendelet 60. cikk (5) bekezdésében foglalt jelentéstételi követelmények ezért nem alkalmazandók a Tiszta Égbolt 2 közös vállalkozáshoz nyújtott uniós pénzügyi hozzájárulásra, viszont azokat a lehető legnagyobb mértékben hozzá kell igazítani a 966/2012/EU, Euratom rendelet 208. cikke szerinti szervekre vonatkozóan az ugyanazon cikkben előírt követelményekhez. A Számvevőszéknek kell elvégeznie az elszámolás, valamint az alapjául szolgáló ügyletek jogszerűségének és szabályszerűségének ellenőrzését.
            
         
               (20)
            
            
               A többéves időszakra kiterjedő nagyszabású tevékenységek uniós pénzügyi támogatásának megvalósítása érdekében célszerű lehetővé tenni az Unió és a Tiszta Égbolt 2 közös vállalkozás többéves költségvetési kötelezettségvállalásainak éves részletekre való felosztását. Az Unió és a Tiszta Égbolt 2 közös vállalkozás hosszú távú kötelező jellegű kötelezettségvállalásai révén lehetővé kell válnia annak, hogy csökkenjenek az ilyen nagyszabású tevékenységek végrehajtásával összefüggő bizonytalanságok.
            
         
               (21)
            
            
               Ezenfelül, a Horizont 2020-nak hozzá kell járulnia az unión belüli kutatási és innovációs szakadék megszüntetéséhez azzal, hogy elősegíti az európai strukturális és beruházási alapokkal való szinergiák létrehozását. A Tiszta Égbolt 2 közös vállalkozás keretében ezért törekedni kell az európai strukturális és beruházási alapokkal való szoros együttműködésre, ami kifejezetten elősegítheti a közös vállalkozás tevékenységi területén meglévő helyi, regionális és nemzeti kutatási és innovációs képességek megerősítését, és támogathatja az intelligens szakosodásra irányuló törekvéseket.
            
         
               (22)
            
            
               A Tiszta Égbolt közös vállalkozás a 2017. december 31-ig tartó időszakra jött létre. A Tiszta Égbolt 2 közös vállalkozás keretében további támogatást kell nyújtani a Tiszta Égbolt kutatási programhoz azáltal, hogy a közös vállalkozás a 71/2008/EK rendelettel összhangban végrehajtja az ugyanazon rendelet alapján megkezdett, még be nem fejezett tevékenységeket. A Tiszta Égbolt közös vállalkozásról a Tiszta Égbolt 2 közös vállalkozásra való átállást a kutatásra fordítható pénzeszközök optimális felhasználásának biztosítása érdekében össze kell hangolni és egy időben kell végrehajtani a hetedik keretprogramról a Horizont 2020-ra való átállással. A jogbiztonság és az egyértelműség érdekében a 71/2008/EK rendeletet ezért hatályon kívül kell helyezni, és átmeneti rendelkezéseket kell meghatározni.
            
         
               (23)
            
            
               A Horizont 2020-nak a nagyobb fokú egyszerűsítésre és koherenciára irányuló átfogó célkitűzésével összhangban a Tiszta Égbolt 2 közös vállalkozás keretében közzétett minden pályázati felhívásnak figyelembe kell vennie a Horizont 2020 időtartamát.
            
         
               (24)
            
            
               Tekintettel arra, hogy a folyamatos innováció igen fontos az uniós közlekedési ágazat versenyképessége szempontjából, továbbá tekintettel az e területen létrehozott közös vállalkozások számára, megfelelő időben – nevezetesen a Horizont 2020 időközi értékelésére figyelemmel – elemzést kell készíteni a közlekedés területén kezdeményezett, együttműködésen alapuló kutatási törekvések megfelelőségéről,
            
         
               (25)
            
            
               Mivel a Tiszta Égbolt 2 közös vállalkozás céljait, nevezetesen az ipari kutatás és innováció Unió-szerte történő erősítését a tagállamok nem tudják kielégítően megvalósítani, az Unió szintjén azonban az átfedések elkerülése, a kritikus tömeg fenntartása és a közpénzek optimális felhasználásának biztosítása miatt e célok jobban megvalósíthatók, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e célok eléréséhez szükséges mértéket,
            
         ELFOGADTA EZT A RENDELETET:
   1. cikk
   A közös vállalkozás létrehozása
   (1)   A repüléstechnikára irányuló közös technológiai kezdeményezés megvalósítása érdekében az Európai Unió működéséről szóló szerződés 187. cikke szerinti közös vállalkozás (a továbbiakban: Tiszta Égbolt 2 közös vállalkozás) jön létre a 2024. december 31-ig tartó időszakra. A Horizont 2020 időtartamának figyelembevétele érdekében a Tiszta Égbolt 2 közös vállalkozás keretében meghirdetett pályázati felhívásokat legkésőbb 2020. december 31-ig közzé kell tenni. Megfelelően indokolt esetekben lehetőség van a pályázati felhívások 2021. december 31-ig történő kiírására.
   (2)   A Tiszta Égbolt 2 közös vállalkozás a 71/2008/EK rendelettel létrehozott Tiszta Égbolt közös vállalkozás helyébe lép, és annak jogutódjaként működik.
   (3)   A Tiszta Égbolt 2 közös vállalkozás a 966/2012/EU, Euratom rendelet 209. cikke szerinti köz- és magánszféra közötti partnerség megvalósításával megbízott szervezetként jön létre.
   (4)   A Tiszta Égbolt 2 közös vállalkozás jogi személy. Ennek megfelelően valamennyi tagállamban a tagállam jogában a jogi személyeknek biztosított legteljesebb jogképességgel rendelkezik. A Tiszta Égbolt 2 közös vállalkozás ingó és ingatlan tulajdont szerezhet, illetve idegeníthet el, perelhet és perelhető.
   (5)   A Tiszta Égbolt 2 közös vállalkozás székhelye Brüsszel, Belgium.
   (6)   A Tiszta Égbolt 2 közös vállalkozás alapokmányát az I. melléklet tartalmazza.
   2. cikk
   Célok
   A Tiszta Égbolt 2 közös vállalkozás célja, hogy:
   
               a)
            
            
               hozzájáruljon a 71/2008/EK rendelet alapján megkezdett kutatási tevékenységek lezárásához és az 1293/2013/EU európai parlamenti és tanácsi rendelet végrehajtásához, valamint különösen a 2013/743/EU határozat III. részében (Társadalmi kihívások) szereplő intelligens, környezetkímélő és integrált közlekedés kihívásának való megfeleléshez;
            
         
               b)
            
            
               hozzájáruljon a légiközlekedési technológiák – és köztük a kisméretű légi járművekhez kapcsolódó technológiák – környezeti hatásainak mérsékléséhez és egy erős, globális szinten versenyképes európai légiközlekedési iparág és ellátási lánc kialakításához.
               Ennek megvalósítása úgy lehetséges, ha felgyorsítják a tisztább légiközlekedési technológiák kifejlesztését azok lehető leggyorsabb piacra bocsátása céljából és különösen azoknak a technológiáknak az integrálási, demonstrációs és validációs folyamatait, amelyek képesek:
               
                           i.
                        
                        
                           növelni a légi járművek üzemanyag-hatékonyságát, és ezáltal a 2014-től üzembe helyezett „legkorszerűbb” légi járművekéhez képest 20–30 %-kal csökkenteni a szén-dioxid-kibocsátást;
                        
                     
                           ii.
                        
                        
                           a 2014-től üzembe helyezett „legkorszerűbb” légi járművekéhez képest 20–30 %-kal csökkenteni a légi járművek nitrogén-oxid- és zajkibocsátását.
                        
                     
         3. cikk
   Uniós pénzügyi hozzájárulás
   (1)   A Tiszta Égbolt 2 közös vállalkozás részére az igazgatási és működési költségek fedezésére juttatandó maximális uniós pénzügyi hozzájárulás – az EFTA-előirányzatokat is beleértve – 1 755 000 000 EUR. A hozzájárulás a 966/2012/EU, Euratom rendelet 58. cikke (1) bekezdése c) pontja iv. alpontjának, valamint 60. és 61. cikkének megfelelően az Unió általános költségvetésében a Horizont 2020 végrehajtását szolgáló egyedi programhoz rendelt előirányzatokból kerül kifizetésre az ugyanezen rendelet 209. cikkében meghatározott szervek részére.
   (2)   Az uniós pénzügyi hozzájárulásra vonatkozó szabályokat az Unió nevében eljáró Bizottság és a Tiszta Égbolt 2 közös vállalkozás közötti hatáskör-átruházási megállapodás, valamint éves forrás-átruházási megállapodások keretében kell meghatározni.
   (3)   Az e cikk (2) bekezdésében említett hatáskör-átruházási megállapodásban ki kell térni a 966/2012/EU, Euratom rendelet 58. cikkének (3) bekezdésében és 60–61. cikkében, valamint az 1268/2012/EU felhatalmazáson alapuló rendelet 40. cikkében felsorolt szempontokra, valamint többek között az alábbiakra:
   
               a)
            
            
               a Tiszta Égbolt 2 közös vállalkozásnak a 2013/743/EU határozat II. mellékletében említett megfelelő teljesítménymutatókkal kapcsolatos hozzájárulására vonatkozó követelmények;
            
         
               b)
            
            
               a Tiszta Égbolt 2 közös vállalkozásnak a 2013/743/EU határozat III. mellékletében említett nyomon követéssel kapcsolatos hozzájárulására vonatkozó követelmények;
            
         
               c)
            
            
               a Tiszta Égbolt 2 közös vállalkozás működésére vonatkozó egyedi teljesítménymutatók;
            
         
               d)
            
            
               a Bizottság terjesztési és jelentéstételi kötelezettségeinek teljesítéséhez szükséges, többek között a résztvevők számára fenntartott egységes portálon, valamint a Horizont 2020-szal kapcsolatos információk terjesztésére szolgáló, a Bizottság által kezelt egyéb elektronikus eszközök útján történő adatszolgáltatásra vonatkozó szabályok;
            
         
               e)
            
            
               a Tiszta Égbolt 2 közös vállalkozás pályázati felhívásainak többek között a résztvevők számára fenntartott egységes portálon, valamint a Horizont 2020 -szal kapcsolatos információk terjesztésére szolgáló, a Bizottság által kezelt egyéb elektronikus eszközök útján történő közzétételével kapcsolatos rendelkezések;
            
         
               f)
            
            
               az emberi erőforrások igénybevétele és változásai, így különösen a tisztségcsoportonkénti, illetve besorolási fokozatonkénti és besorolási osztályonkénti munkaerő-felvétel, az átsorolás menete és a személyi állomány létszámának esetleges változásai.
            
         4. cikk
   Az Uniótól eltérő tagok hozzájárulásai
   (1)   A Tiszta Égbolt 2 közös vállalkozás valamennyi vezető szervezete és kiemelt partnere befizeti hozzájárulását, vagy megteszi a szükséges lépéseket annak érdekében, hogy kapcsolt szervezetei befizessék a hozzájárulásból rájuk eső részt. Az összes tag által befizetett teljes hozzájárulási összegnek az 1. cikkben meghatározott időszak során el kell érnie legalább a 2 193 750 000 EUR összeget.
   (2)   Az (1) bekezdésben említett hozzájárulás a következőket tartalmazza:
   
               a)
            
            
               az alapokmány 15. cikkének (2) bekezdésével és 15. cikke (3) bekezdésének b) pontjával összhangban a Tiszta Égbolt 2 közös vállalkozás számára befizetendő hozzájárulások;
            
         
               b)
            
            
               a vezető szervezetek és a kiemelt partnerek vagy kapcsolt szervezeteik által az 1. cikkben meghatározott időszak során nyújtott legalább 965 250 000 EUR értékű természetbeni hozzájárulás, amely a Tiszta Égbolt 2 közös vállalkozás munkatervében nem szereplő olyan további tevékenységek megvalósítási költségeit tartalmazza, amelyek hozzájárulnak a Tiszta Égbolt közös technológiai kezdeményezés céljaihoz. E költségeket a vonatozó szabályoknak és eljárásoknak megfelelően egyéb uniós finanszírozási programokból is lehet támogatni. Ilyen esetben az uniós pénzügyi finanszírozás nem helyettesíti a vezető szervezetek és a kiemelt partnerek vagy a kapcsolt szervezeteik által természetben teljesített hozzájárulásait.
            
         Az első albekezdés b) pontjában említett költségek fedezésére a Tiszta Égbolt 2 közös vállalkozás nem nyújthat pénzügyi támogatást. Az érintett tevékenységeket a további tevékenységek tervében kell rögzíteni, feltüntetve ezeknek a hozzájárulásoknak a becsült értékét.
   (3)   A Tiszta Égbolt 2 közös vállalkozás vezetői szervezeteinek és kiemelt partnereinek minden év január 31-ig jelentést kell benyújtaniuk a Tiszta Égbolt 2 közös vállalkozás irányító testülete számára a (2) bekezdésben említett, az egyes korábbi pénzügyi évben befizetett hozzájárulások értékéről. Az államok képviselőinek csoportját szintén tájékoztatni kell.
   (4)   A (2) bekezdés első albekezdésének b) pontjában és az alapokmány 15. cikke 3. bekezdésének b) pontjában említett hozzájárulások értékének meghatározása céljára a költségeket az adott szervezetek szokásos költség-elszámolási gyakorlata szerint kell kimutatni, az adott szervezetek illetősége szerinti ország hatályos számviteli standardjainak és a hatályos nemzetközi számviteli standardoknak és a nemzetközi pénzügyi beszámolási standardoknak megfelelően. A költségeket egy, az érintett szervezet által kijelölt független külső könyvvizsgálónak kell hitelesítenie. Amennyiben bárminemű bizonytalanság merül fel a hitelesítés tartalmát illetően, a Tiszta Égbolt 2 közös vállalkozás ellenőrizheti az értékmegállapítás céljára alkalmazott módszert. E rendelet alkalmazása során a kiegészítő tevékenységek során felmerült költségeket nem ellenőrzi sem a Tiszta Égbolt 2 közös vállalkozás, sem pedig uniós szerv.
   (5)   A Bizottság a Tiszta Égbolt 2 közös vállalkozásnak juttatott uniós pénzügyi hozzájárulást megszüntetheti, arányosan csökkentheti vagy felfüggesztheti, illetve megindíthatja az alapokmány 24. cikkének (2) bekezdése szerinti végelszámolási eljárást, ha az Uniótól eltérő tagok vagy kapcsolt szervezeteik nem, vagy csak részben, illetve késedelmesen biztosítják az e cikk (2) bekezdésében meghatározott hozzájárulást. A Bizottság döntése nem hátráltathatja a döntésről a Tiszta Égbolt 2 közös vállalkozásnak adott értesítés idejéig az említett tagoknál már felmerült, támogatható költségek megtérítését.
   5. cikk
   Pénzügyi szabályzat
   E rendelet 12. cikkében foglalt szabályok érintése nélkül, a Tiszta Égbolt 2 közös vállalkozás maga fogadja el külön pénzügyi szabályzatát a 966/2012/EU, Euratom rendelet 209. cikkében és a 110/2014/EU felhatalmazáson alapuló bizottsági rendeletben (10) foglaltaknak megfelelően.
   6. cikk
   Személyi állomány
   (1)   A Tiszta Égbolt 2 közös vállalkozás személyi állományra az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek – amelyeket a 259/68/EGK, Euratom, ESZAK tanácsi rendelet (11) („személyzeti szabályzat” és „alkalmazási feltételek”) állapított meg –, valamint a személyzeti szabályzat és az alkalmazási feltételek alkalmazása céljából az Unió intézményei által együttesen elfogadott szabályok alkalmazandók.
   (2)   A Tiszta Égbolt 2 közös vállalkozás alkalmazottai vonatkozásában az irányító testület gyakorolja a személyzeti szabályzatban a kinevezésre jogosult hatóságra ruházott hatásköröket, valamint az alkalmazási feltételekben a szerződéskötési jogosultsággal rendelkező hatóságra ruházott hatásköröket (a továbbiakban: a kinevezésre jogosult hatóság hatáskörei).
   A személyzeti szabályzat 110. cikke szerint az irányító testület határozatot fogad el a személyzeti szabályzat 2. cikkének (1) bekezdése és az alkalmazási feltételek 6. cikke alapján, amelyben a kinevezésre jogosult hatóság megfelelő hatásköreit átruházza az ügyvezető igazgatóra, és meghatározza az e hatáskör-átruházás felfüggesztésére vonatkozó feltételeket. Az ügyvezető igazgató felhatalmazást kap e hatáskörök további átruházására.
   Ha kivételes körülmények úgy kívánják, az irányító testület határozattal ideiglenesen felfüggesztheti a kinevezésre jogosult hatóság hatásköreinek az ügyvezető igazgatóra való átruházását, illetve az ügyvezető igazgató általi további átruházást. Ilyen esetekben az irányító testület gyakorolj a kinevezésre jogosult hatóság hatásköreit, vagy az ügyvezető igazgató helyett átruházhatja azokat valamely tagjára vagy a Tiszta Égbolt 2 közös vállalkozás személyzetének valamely más tagjára.
   (3)   A személyzeti szabályzat és az alkalmazási feltételek megfelelő végrehajtási szabályait az irányító testület fogadja el, a személyzeti szabályzat 110. cikkének megfelelően.
   (4)   A személyi erőforrásokat a Tiszta Égbolt 2 közös vállalkozás létszámtervében kell meghatározni, az éves költségvetésnek megfelelően tisztségcsoportok és besorolási fokozatok szerinti bontásban feltüntetve az ideiglenes álláshelyek számát, valamint a szerződéses alkalmazottak teljesmunkaidő-egyenértékben kifejezett létszámát.
   (5)   A Tiszta Égbolt 2 közös vállalkozás személyi állománya ideiglenes és szerződéses alkalmazottakból áll.
   (6)   A személyzeti költségeket teljes mértékben a Tiszta Égbolt 2 közös vállalkozás viseli.
   7. cikk
   Kirendelt nemzeti szakértők és gyakornokok
   (1)   A Tiszta Égbolt 2 közös vállalkozás foglalkoztathat olyan kirendelt nemzeti szakértőket és gyakornokokat, akik nem állnak a Tiszta Égbolt 2 közös vállalkozás alkalmazásában. A kirendelt nemzeti szakértők és gyakornokok teljesmunkaidő-egyenértékben kifejezett létszámát az éves költségvetésnek megfelelően fel kell tüntetni a 6. cikk (4) bekezdésében előírt, a személyi állományra vonatkozó információk között.
   (2)   A nemzeti szakértők Tiszta Égbolt 2 közös vállalkozáshoz való kirendelésének és a gyakornokok alkalmazásának a szabályait az irányító testület határozatban állapítja meg.
   8. cikk
   Kiváltságok és mentességek
   A Tiszta Égbolt 2 közös vállalkozásra és annak személyi állományára az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió kiváltságairól és mentességeiről szóló 7. jegyzőkönyv alkalmazandó.
   9. cikk
   A Tiszta Égbolt 2 közös vállalkozás felelőssége
   (1)   A Tiszta Égbolt közös vállalkozás szerződéses felelősségére a vonatkozó szerződéses előírások és a szóban forgó megállapodásra, határozatra vagy szerződésre alkalmazandó jog az irányadó.
   (2)   Szerződésen kívül okozott kárért való felelősség esetében a Tiszta Égbolt 2 közös vállalkozásnak a tagállamok jogában foglalt közös, általános elveknek megfelelően minden olyan kárt meg kell térítenie, amelyet személyzete a feladatai ellátása során okozott.
   (3)   Az (1) vagy (2) bekezdésben említett felelősség tekintetében teljesített kifizetések és az azokkal kapcsolatban felmerülő költségek és ráfordítások a Tiszta Égbolt 2 közös vállalkozás kiadásainak minősülnek, és azokat annak forrásaiból kell fedezni.
   (4)   A Tiszta Égbolt 2 közös vállalkozás kizárólagos felelősséggel tartozik kötelezettségei teljesítéséért.
   10. cikk
   Az Európai Unió Bíróságának joghatósága és az alkalmazandó jog
   (1)   Az Európai Unió Bírósága joghatósággal rendelkezik:
   
               a)
            
            
               a Tiszta Égbolt 2 közös vállalkozás által kötött megállapodásokban és szerződésekben, illetve hozott határozatokban foglalt, ilyen értelmű választott bírósági kikötés esetén;
            
         
               b)
            
            
               a Tiszta Égbolt 2 közös vállalkozás személyzete által feladataik ellátása során okozott károkra vonatkozó, kártérítéssel kapcsolatos jogvitákban;
            
         
               c)
            
            
               a Tiszta Égbolt 2 közös vállalkozás és személyzete közötti jogvitákban, a személyzeti szabályzatban és az alkalmazási feltételekben meghatározott korlátok között és feltételek mellett.
            
         (2)   Minden olyan kérdésben, amelyről e rendelet vagy más uniós jogi aktus nem rendelkezik, azon állam joga alkalmazandó, amelyben a Tiszta Égbolt 2 közös vállalkozás székhelye található.
   11. cikk
   Értékelés
   (1)   A Bizottság 2017. június 30-ig független szakértők segítségével időközi értékelést készít a Tiszta Égbolt 2 közös vállalkozásról. A Bizottság jelentést készít az értékelésről, amelyben feltünteti az értékelés következtetéseit és a Bizottság észrevételeit. A Bizottság 2017. december 31-ig benyújtja ezt a jelentést az Európai Parlamentnek és a Tanácsnak. A Tiszta Égbolt 2 közös vállalkozás időközi értékelésének eredményeit figyelembe kell venni az 1291/2013/EU rendelet 32. cikkében említett mélyreható értékelésnél és időközi értékelésnél.
   (2)   Az időközi értékelés az e cikk (1) bekezdésében említett megállapításai alapján a Bizottság eljárhat a 4. cikk (5) bekezdése szerint, vagy más megfelelő intézkedéseket hozhat.
   (3)   A Tiszta Égbolt 2 közös vállalkozás végelszámolását követő hat hónapon belül, de legkésőbb két évvel az alapokmány 24. cikkében említett végelszámolás megindítását követően a Bizottság elvégzi a Tiszta Égbolt 2 közös vállalkozás záróértékelését. A záróértékelés eredményeit meg kell küldeni az Európai Parlamentnek és a Tanácsnak.
   12. cikk
   Mentesítés
   A 966/2012/EU, Euratom rendelet 60. cikkének (7) bekezdésétől és 209. cikkétől eltérve, a Tiszta Égbolt 2 közös vállalkozás költségvetésének végrehajtására vonatkozó mentesítést a Tanács javaslatára az Európai Parlament adja meg, a Tiszta Égbolt 2 közös vállalkozás pénzügyi szabályzatában előírt eljárásnak megfelelően.
   13. cikk
   Utólagos ellenőrzés
   (1)   A közvetett tevékenységekkel kapcsolatos kiadások utólagos ellenőrzését a Tiszta Égbolt 2 közös vállalkozás az 1291/2013/EU rendelet 29. cikkében foglaltak szerint, a Horizont 2020 keretében végrehajtott közvetett tevékenységek részeként végzi.
   (2)   A Bizottság dönthet úgy, hogy maga végzi el az (1) bekezdésben említett ellenőrzéseket. Ebben az esetben az ellenőrzések során betartja a vonatkozó – mindenekelőtt a 966/2012/EU, Euratom rendeletben, az 1290/2013/EU rendeletben és az 1291/2013/EU rendeletben megállapított – szabályokat.
   14. cikk
   A tagok pénzügyi érdekeinek védelme
   (1)   A Tiszta Égbolt 2 közös vállalkozás a Bizottság alkalmazottainak, a Tiszta Égbolt 2 közös vállalkozás vagy a Bizottság által felhatalmazott egyéb személyeknek, valamint a Számvevőszéknek hozzáférést biztosít a telephelyeihez és helyiségeihez, valamint az ellenőrzéseik elvégzéséhez szükséges minden információhoz, ideértve az elektronikus formában tárolt információkat is.
   (2)   Az Európai Csalás Elleni Hivatal (OLAF) jogosult az 2185/96/Euratom, EK tanácsi rendeletben (12) és a 883/2013/EU, Euratom európai parlamenti és tanácsi rendeletben (13) foglalt rendelkezéseknek és eljárásoknak megfelelően vizsgálatokat végezni, a helyszíni ellenőrzéseket és vizsgálatokat is beleértve, annak megállapítására, hogy történt-e az e rendelet alapján finanszírozott megállapodással, határozattal vagy szerződéssel összefüggésben olyan csalás, korrupció vagy más jogellenes cselekmény, amely az Unió pénzügyi érdekeit sérti.
   (3)   Az (1) és a (2) bekezdésben foglaltak sérelme nélkül az e rendelet végrehajtásának eredményeként létrejövő megállapodásoknak,határozatoknak és szerződéseknek olyan rendelkezéseket is tartalmazniuk kell, amelyek kifejezetten felhatalmazzák a Bizottságot, a Tiszta Égbolt 2 közös vállalkozást, a Számvevőszéket és az Európai Csalás Elleni Hivatalt az ellenőrzések és vizsgálatok hatáskörüknek megfelelő elvégzésére az említett bekezdésekben foglaltak céljából.
   (4)   A Tiszta Égbolt 2 közös vállalkozás megfelelő belső és külső ellenőrzések végzése vagy végeztetése révén gondoskodik tagjai pénzügyi érdekeinek kellő védelméről.
   (5)   A Tiszta Égbolt 2 közös vállalkozás csatlakozik az Európai Csalás Elleni Hivatal (OLAF) által végzett belső vizsgálatokról szóló intézményközi megállapodáshoz, amely 1999. május 25-én jött létre az Európai Parlament, a Tanács és a Bizottság között (14). A Tiszta Égbolt 2 közös vállalkozás meghozza az OLAF által végzett belső vizsgálatok elősegítéséhez szükséges intézkedéseket.
   15. cikk
   Titoktartás
   A 16. cikk sérelme nélkül a Tiszta Égbolt 2 közös vállalkozás gondoskodik azon bizalmas információk védelméről, amelyek közzététele sértené tagjainak vagy a Tiszta Égbolt 2 közös vállalkozás tevékenységeiben részt vevő feleknek az érdekeit.
   16. cikk
   Átláthatóság
   (1)   A Tiszta Égbolt 2 közös vállalkozás birtokában levő dokumentumok vonatkozásában az 1049/2001/EK európai parlamenti és tanácsi rendeletet (15) kell alkalmazni.
   (2)   Az irányító testület gyakorlati szabályokat fogadhat el az 1049/2001/EK rendelet végrehajtása céljából.
   (3)   A jelen rendelet 10. cikkének sérelme nélkül a Tiszta Égbolt 2 közös vállalkozás által az 1049/2001/EK rendelet 8. cikke alapján hozott döntések vonatkozásában az EUMSZ 228. cikkében meghatározott feltételek szerint panasz nyújtható be az ombudsmanhoz.
   (4)   A Tiszta Égbolt 2 közös vállalkozás elfogadja az 1367/2006/EK európai parlamenti és tanácsi rendelet (16) végrehajtására vonatkozó gyakorlati szabályokat.
   17. cikk
   A részvétel és a terjesztés szabályai
   A Tiszta Égbolt 2 közös vállalkozás által finanszírozott tevékenységekre az 1290/2013/EU rendelet alkalmazandó. Az említett rendelet alapján a Tiszta Égbolt 2 közös vállalkozás finanszírozó szervnek minősül, és mint ilyen, az alapokmány 2. cikkével összhangban pénzügyi támogatást nyújt meghatározott közvetett tevékenységekhez.
   18. cikk
   Támogatás a fogadó állam részéről
   A Tiszta Égbolt 2 közös vállalkozás és az az állam, amelyben a székhelye található, igazgatási megállapodást köthet a Tiszta Égbolt 2 közös vállalkozás részére ezen állam által nyújtandó kiváltságokról és mentességekről, valamint egyéb támogatásról.
   19. cikk
   Hatályon kívül helyezés és átmeneti rendelkezések
   (1)   A 71/2008/EK rendelet hatályát veszti.
   (2)   Az (1) bekezdés sérelme nélkül a 71/2008/EK rendelet alapján megkezdett tevékenységekre és a hozzájuk kapcsolódó pénzügyi kötelezettségekre teljesítésükig továbbra is az említett rendelet irányadó.
   A 71/2008/EK rendelet alapján elfogadott éves végrehajtási tervekben meghatározott pályázati felhívások alapján megkezdett tevékenységek ugyancsak az említett rendelet alapján megkezdett tevékenységnek tekintendők.
   A jelen rendelet 11. cikkének (1) bekezdésében említett időközi értékelésnek a Tiszta Égbolt közös vállalkozás 71/2008/EK rendelet alapján végzett tevékenységének a záróértékelését is magában kell foglalnia.
   (3)   Ez a rendelet nem érinti a 71/2008/EK rendelet alapján alkalmazott személyzet jogait és kötelességeit.
   Az első albekezdésben említett személyi állomány munkaszerződései e rendelet alapján, a személyzeti szabályzatnak és az alkalmazási feltételeknek megfelelően megújíthatók.
   Az e rendeletben előírt ügyvezető igazgatói feladatokat 2014. június 27-től a 71/2008/EK rendelet alapján kinevezett ügyvezető igazgató látja el hivatali idejének hátralevő részében. Az egyéb szerződéses feltételek változatlanok maradnak.
   (4)   A 71/2008/EK rendelet szerinti tagok közötti eltérő megállapodás hiányában a 71/2008/EK rendelet szerinti tagok jogai és kötelességei – vagyonukat, tartozásaikat vagy kötelezettségeiket is beleértve – átszállnak az e rendelet szerinti tagokra.
   (5)   A 71/2008/EK rendelet szerinti fel nem használt előirányzatokat át kell csoportosítani a Tiszta Égbolt 2 közös vállalkozáshoz.
   20. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 6-án.
      
         
            a Tanács részéről
         
         
            az elnök
         
         G. STOURNARAS
      
   
   
      (1)  2013. december 10-i vélemény (a Hivatalos Lapban még nem tették közzé).
   
      (2)  Az Európai Parlament és a Tanács 2006. december 18-i 1982/2006/EK határozata az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) (HL L 412., 2006.12.30., 1. o.).
   
      (3)  A Tanács 2006. december 19-i 2006/971/EK határozata az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló Együttműködés egyedi programról (HL L 400., 2006.12.30., 86. o.).
   
      (4)  Az Európai Parlament és a Tanács 2013. december 11-i 1291/2013/EU rendelete a „Horizont 2020” kutatási és innovációs keretprogram (2014–2020) létrehozásáról és az 1982/2006/EK határozat hatályon kívül helyezéséről (HL L 347., 2013.12.20., 104. o.).
   
      (5)  A Tanács 2013. december 3-i 2013/743/EU határozata a „Horizont 2020” kutatási és innovációs keretprogram (2014–2020) végrehajtását szolgáló egyedi program létrehozásáról és a 2006/971/EK, a 2006/972/EK, a 2006/973/EK, a 2006/974/EK és a 2006/975/EK határozatok hatályon kívül helyezéséről (HL L 347., 2013.12.20., 965. o.).
   
      (6)  A Tanács 2007. december 20-i 71/2008/EK rendelete a Tiszta Égbolt közös vállalkozás létrehozásáról (HL L 30., 2008.2.4., 1. o.).
   
      (7)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
   
      (8)  Az Európai Parlament és a Tanács 2013. december 11-i 1290/2013/EU rendelete a „Horizont 2020” kutatási és innovációs keretprogram (2014–2020) részvételi és terjesztési szabályainak megállapításáról, valamint az 1906/2006/EK rendelet hatályon kívül helyezéséről (HL L 347., 2013.12.20., 81. o.).
   
      (9)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).
   
      (10)  A Bizottság 2013. szeptember 30-i 110/2014/EU felhatalmazáson alapuló rendelete az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról (HL L 38., 07.02.2014., 2. o.).
   
      (11)  A Tanács 1968. február 29-i 259/68/EGK, Euratom, ESZAK rendelete az Európai Közösségek tisztviselőinek személyzeti szabályzatáról és az Európai Közösségek egyéb alkalmazottainak alkalmazási feltételeiről (HL L 56., 1968.3.4., 1. o.).
   
      (12)  A Tanács 1996. november 11-i 2185/96/Euratom, EK rendelete az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).
   
      (13)  Az Európai Parlament és a Tanács 2013. szeptember 11-i 883/2013/EU, Euratom rendelete az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).
   
      (14)  HL L 136., 1999.5.31., 15. o.
   
      (15)  Az Európai Parlament és a Tanács 2001. május 30-i 1049/2001/EK rendelete az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).
   
      (16)  Az Európai Parlament és a Tanács 2006. szeptember 6-i 1367/2006/EK rendelete a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról (HL L 264., 2006.9.25., 13. o.).
   
      I. MELLÉKLET
      
         A TISZTA ÉGBOLT 2 KÖZÖS VÁLLALKOZÁS ALAPOKMÁNYA
      
      
         1.   cikk
      
      
         Fogalommeghatározások
      
      Az alapokmány alkalmazásában:
      a)   „társult tag”: a 71/2008/EK rendelet alapján kiválasztott jogi személy, amely ezt az alapokmányt jóváhagyó levél aláírásával elfogadta, és amelynek a tagsága, amint lezárulnak azok a 71/2008/EK rendelet alapján megkezdett tevékenységek, amelyekben részt vesz, de legkésőbb 2017. december 31-én megszűnik;
      b)   „kiemelt partner”: olyan, valamely ITD-ben, ILDP-ben vagy transzverzális tevékenységekben részt vevő, a 4. cikk (2) bekezdésében meghatározottak szerint, felhívást követően kiválasztott jogi személy, amely ezt az alapokmányt jóváhagyó levél aláírásával elfogadta;
      c)   „ILDP”: a 11. cikkben meghatározott innovatív légijármű-demonstrációs platform;
      d)   „ITD”: a 11. cikkben meghatározott integrált technológiademonstrációs rendszer;
      e)   „vezető szervezet”: a valamelyik ITD-t, ILDP-t vagy transzverzális tevékenységet vezető szervezetek egyike;
      f)   „részt vevő kapcsolt szervezet”: az 1290/2013/EU rendelet 2. cikkének (1) bekezdésében meghatározott kapcsolt szervezet, amely a vonatkozó támogatási megállapodásokban vagy határozatokban foglalt feltételeknek megfelelően vezető szervezetként, társult tagként vagy kiemelt partnerként folytatja tevékenységét;
      g)   „transzverzális tevékenységek” (TT-k): olyan tevékenységek, amelyek több ITD és/vagy ILDP szempontjából is jelentőséggel bírnak, és a Tiszta Égbolt 2 közös vállalkozás általános céljainak optimális elérése érdekében az ITD-ken és/vagy az ILDP-ken átívelő koordinációt és irányítást igényelnek;
      
         2.   cikk
      
      
         Feladatok
      
      A Tiszta Égbolt 2 közös vállalkozás a következő feladatokat látja el:
      
                  a)
               
               
                  pénzügyi támogatás nyújtása a kutatás és innováció terén végrehajtott közvetett tevékenységekhez, főként támogatások formájában;
               
            
                  b)
               
               
                  több különböző, a transzverzális tevékenységek által támogatott ITD és ILDP egybefogása, és ennek keretében hangsúlyos szerep biztosítása az innovatív technológiák és az átfogó demonstrációs rendszerek kifejlesztése számára;
               
            
                  c)
               
               
                  az ITD-k, az ILDP-k és a transzverzális tevékenységek keretében folyó munka azon kulcsfeladatokra való összpontosítása, amelyek döntő módon hozzájárulhatnak ahhoz, hogy az Unió megvalósítsa a környezetvédelem és a versenyképesség terén megvalósítandó – a Bizottság 2011-es, „Útiterv az egységes európai közlekedési térség megvalósításához – Úton egy versenyképes és erőforrás-hatékony közlekedési rendszer felé című fehér könyvében is felvázolt – céljait;
               
            
                  d)
               
               
                  a technológiai hitelesítési eljárás javítása annak érdekében, hogy a későbbi piacra kerülést akadályozó tényezőket azonosítani és semlegesíteni lehessen;
               
            
                  e)
               
               
                  a felhasználói igények összegyűjtése abból a célból, hogy azok a kutatás-fejlesztés terén való beruházások számára iránymutatásként szolgáljanak működő és piacképes megoldások megtalálásához;
               
            
                  f)
               
               
                  beszerzési szerződések megkötésének biztosítása, szükség esetén ajánlattételi felhívások révén;
               
            
                  g)
               
               
                  a szükséges köz- és magánszektorbeli források mozgósítása;
               
            
                  h)
               
               
                  kapcsolattartás a Tiszta Égbolt 2 közös vállalkozás szakterületén zajló nemzeti és nemzetközi tevékenységekkel, különösen a 219/2007/EK tanácsi rendelettel létrehozott SESAR közös vállalkozással (1);
               
            
                  i)
               
               
                  a hetedik keretprogram és a Horizont 2020 célkitűzéseinek megfelelően a kkv-k ösztönzése a közös vállalkozás tevékenységeiben való részvételre;
               
            
                  j)
               
               
                  szoros együttműködés kialakítása és koordináció biztosítása a kapcsolódó európai (különösen a keretprogramok keretében zajló), nemzeti és transznacionális tevékenységekkel;
               
            
                  k)
               
               
                  tájékoztatás, kommunikáció, valamint az eredmények hasznosítása és terjesztése az 1291/2013/EU rendelet 28. cikkének megfelelő alkalmazásával, és ennek keretében az ajánlattételi felhívások eredményeire vonatkozó részletes információk rendelkezésre bocsátása és hozzáférhetővé tétele egy közös Horizont 2020 adatbázisban;
               
            
                  l)
               
               
                  az érintettek széles körével – ideértve a kutatási szervezeteket és az egyetemeket is – történő kapcsolattartás;
               
            
                  m)
               
               
                  az e rendelet 2. cikkében meghatározott célok eléréséhez szükséges egyéb feladatok.
               
            
         3.   cikk
      
      
         Tagok
      
      
               
                  1.
               
               
                  A Tiszta Égbolt 2 közös vállalkozás tagjai:
                  
                              a)
                           
                           
                              az Unió, amelyet a Bizottság képvisel;
                           
                        
                              b)
                           
                           
                              az alapszabály jóváhagyó levélben való elfogadása esetén az e rendelet II. mellékletében felsorolt vezető szervezetek és társult tagok, valamint a 4. cikk (2) bekezdésének megfelelően kiválasztandó kiemelt partnerek.
                           
                        
            
               
                  2.
               
               
                  Az Unió kivételével a tagokra e rendelet a Tiszta Égbolt 2 közös vállalkozás „magánszektorbeli tagjai”-ként hivatkozik.
               
            
         4.   cikk
      
      
         A tagságban bekövetkező változások
      
      
               
                  1.
               
               
                  Bármely, uniós tagállamban vagy a Horizont 2020-hoz társult országban létrehozott jogi személy kérheti a Tiszta Égbolt 2 közös vállalkozás kiemelt partnerei közé az e (2) bekezdésével összhangban való felvételét, feltéve, hogy hozzájárul a Tiszta Égbolt 2 közös vállalkozásnak az e rendelet 2. cikkében meghatározott céljai elérésének ezen alapokmány 15. cikkében említett finanszírozásához, és hogy elfogadja a Tiszta Égbolt 2 közös vállalkozás alapokmányát.
               
            
               
                  2.
               
               
                  A kiemelt partnereket és azok releváns kapcsolt szervezeteit nyílt, megkülönböztetés-mentes pályázati felhívás útján, független értékelés alapján kell kiválasztani. A pályázatok kiírását mindenkor a program végrehajtásához szükséges kulcsfontosságú képességek iránti igénynek kell vezérelnie. A lehető legszélesebb körű részvétel biztosítása érdekében a felhívásokat közzé kell tenni a Tiszta Égbolt honlapján, valamint az államok képviselőinek csoportján és egyéb csatornákon keresztül is ismertetni kell.
               
            
               
                  3.
               
               
                  A Tiszta Égbolt 2 közös vállalkozásban bármely tag megszüntetheti tagságát. A tagság megszűnése a többi tagnak küldött értesítéstől számított hat hónap elteltével válik érvényessé és visszavonhatatlanná. Ezen időponttól a korábbi tag a Tiszta Égbolt 2 közös vállalkozás által a tagság megszűnését megelőzően jóváhagyott vagy keletkeztetett kötelezettségek kivételével minden kötelezettsége alól mentesül.
               
            
               
                  4.
               
               
                  A Tiszta Égbolt 2 közös vállalkozásban fennálló tagság csak az irányító testület előzetes hozzájárulásával ruházható át harmadik félre.
               
            
               
                  5.
               
               
                  A tagsági jogviszonyban ezen cikk alapján bekövetkező bármely változáskor a Tiszta Égbolt 2 közös vállalkozás honlapján haladéktalanul közzéteszi a tagjainak frissített jegyzékét és a változás időpontját.
               
            
               
                  6.
               
               
                  A társult tagok tagsága automatikusan megszűnik, mihelyt lezárulnak azok a 71/2008/EK rendelet alapján megkezdett tevékenységek, amelyekben részt vesznek, de legkésőbb 2017. december 31-én.
               
            
         5.   cikk
      
      
         A Tiszta Égbolt 2 közös vállalkozás szervei
      
      
               
                  1.
               
               
                  A Tiszta Égbolt 2 közös vállalkozás szervei:
                  
                              a)
                           
                           
                              az irányító testület;
                           
                        
                              b)
                           
                           
                              az ügyvezető igazgató;
                           
                        
                              c)
                           
                           
                              az irányítóbizottságok;
                           
                        
                              d)
                           
                           
                              a tudományos bizottság;
                           
                        
                              e)
                           
                           
                              az államok képviselőinek csoportja.
                           
                        
            
               
                  2.
               
               
                  A tudományos bizottság és az államok képviselőinek csoportja a Tiszta Égbolt 2 közös vállalkozás tanácsadó testületei.
               
            
         6.   cikk
      
      
         Az irányító testület összetétele
      
      Az irányító testület a következőkből áll:
      
                  a)
               
               
                  az Unió részéről a Bizottság egy képviselője;
               
            
                  b)
               
               
                  a vezető szervezetek egy-egy képviselője;
               
            
                  c)
               
               
                  a kiemelt partnerek egy-egy képviselője ILDP-nként;
               
            
                  d)
               
               
                  a társult tagok egy-egy képviselője ITD-nként;
               
            
                  e)
               
               
                  a kiemelt partnerek egy-egy képviselője ILDP-nként.
               
            
         7.   cikk
      
      
         Az irányító testület működése
      
      
               
                  1.
               
               
                  Az Unió a szavazati jogok 50 %-ával rendelkezik. Az Unió szavazati joga nem osztható meg. Minden más képviselő egyenlő számú szavazattal rendelkezik. A képviselők mindent megtesznek a konszenzus elérése érdekében. Konszenzus hiányában az irányító testület határozatait legalább 80 %-os szavazattöbbséggel hozza, a távollévők szavazatait is beleértve.
               
            
               
                  2.
               
               
                  Az irányító testület elnököt választ, akinek a megbízatása két évre szól.
               
            
               
                  3.
               
               
                  Az irányító testület évente legalább két alkalommal rendes ülést tart. Az irányító testület a Bizottság, a magánszektorbeli tagok képviselőinek többsége vagy az elnök kérésére rendkívüli ülést tarthat. Az irányító testület üléseit annak elnöke hívja össze; az ülések színhelye általában a Tiszta Égbolt 2 közös vállalkozás székhelye.
                  Az ügyvezető igazgatónak joga van részt venni a tanácskozásokon, de szavazati joggal nem rendelkezik.
                  Az államok képviselői csoportjának az elnöke vagy az alelnöke megfigyelőként jogosult részt venni az irányító testület ülésein és az ott zajló egyeztetésekben, szavazati joga azonban nincs.
                  A tudományos bizottság elnöke megfigyelőként jogosult részt venni az irányító testület ülésein és az ott zajló egyeztetésekben, amennyiben azok a feladatkörébe tartozó kérdésekről szólnak, szavazati joga azonban nincs.
                  Az irányító testület meghívhat más személyeket, különösen az Unión belüli regionális hatóságok képviselőit, hogy ülésein megfigyelőként részt vegyenek.
               
            
               
                  4.
               
               
                  A tagok képviselői személyesen nem felelnek az irányító testületben képviselőként folytatott tevékenységükért.
               
            
               
                  5.
               
               
                  Az irányító testület maga fogadja el saját eljárási szabályzatát.
               
            
               
                  6.
               
               
                  Az irányító testület szükség szerint átmeneti intézkedéseket fogad el.
               
            
         8.   cikk
      
      
         Az irányító testület feladatai
      
      
               
                  1.
               
               
                  Az irányító testület felel általánosságban a Tiszta Égbolt 2 közös vállalkozás stratégiai irányításáért és működéséért, valamint felügyeli tevékenységeinek végrehajtását.
                  A Bizottság az irányító testületen belül betöltött szerepében, a szinergiáknak az együttműködésen alapuló kutatások tárgyát képező prioritások meghatározása során történő előmozdítása érdekében a Tiszta Égbolt 2 közös vállalkozás tevékenységei és a Horizont 2020 vonatkozó tevékenységei közötti koordináció biztosítására törekszik.
               
            
               
                  2.
               
               
                  Az irányító testület feladatai közé tartozik különösen:
                  
                              a)
                           
                           
                              az új tagsági kérelmek elbírálása, valamint elfogadása vagy elutasítása, az alapokmány 4. cikkének megfelelően;
                           
                        
                              b)
                           
                           
                              a kötelességeik teljesítését elmulasztó tagok Tiszta Égbolt 2 közös vállalkozásban való tagságának megszüntetéséről való döntéshozatal;
                           
                        
                              c)
                           
                           
                              a Tiszta Égbolt 2 közös vállalkozás pénzügyi szabályzatának elfogadása e rendelet 5. cikkének megfelelően;
                           
                        
                              d)
                           
                           
                              a Tiszta Égbolt 2 közös vállalkozás éves költségvetésének elfogadása, ideértve a vonatkozó létszámtervet is, amely tisztségcsoportok és besorolási fokozatok szerinti bontásban feltünteti az ideiglenes álláshelyek számát, valamint a szerződéses alkalmazottak és a kirendelt nemzeti szakértők teljesmunkaidő-egyenértékben kifejezett létszámát;
                           
                        
                              e)
                           
                           
                              a kinevezésre jogosult hatóságra ruházott hatáskör személyi állomány feletti gyakorlása e rendelet 6. cikke (2) bekezdésének megfelelően;
                           
                        
                              f)
                           
                           
                              az ügyvezető igazgató kinevezése, elbocsátása, megbízatásának meghosszabbítása, valamint útmutatás nyújtása az ügyvezető igazgató számára, és az ügyvezető igazgató teljesítményének figyelemmel kísérése;
                           
                        
                              g)
                           
                           
                              a programiroda szervezeti felépítésének jóváhagyása az ügyvezető igazgató ajánlása alapján;
                           
                        
                              h)
                           
                           
                              a munkaterv és a hozzá tartozó tervezett kiadások ügyvezető igazgatói javaslat alapján történő elfogadása, a tudományos bizottsággal és az államok képviselőinek csoportjával folytatott konzultációt követően;
                           
                        
                              i)
                           
                           
                              az e rendelet 4. cikke (2) bekezdésének b) pontjában említett kiegészítő tevékenységek tervének elfogadása a magánszektorbeli tagok javaslata alapján, az eseti tanácsadó csoporttal folytatott szükség szerinti konzultációt követően;
                           
                        
                              j)
                           
                           
                              az e rendelet 4. cikkének (3) bekezdésében említett kimutatás átvétele és véleményezése;
                           
                        
                              k)
                           
                           
                              az éves tevékenységi jelentés és – többek között – az azzal összefüggő kiadások jóváhagyása;
                           
                        
                              l)
                           
                           
                              a Tiszta Égbolt 2 közös vállalkozás belső ellenőrzési részlege létrehozásának biztosítása, szükség szerint;
                           
                        
                              m)
                           
                           
                              a pályázati felhívások nyitottságának és átláthatóságának biztosítása, a pályázati felhívások, valamint – adott esetben – a pályázatok benyújtására, értékelésére, kiválasztására, továbbá a szerződéskötési és a felülvizsgálati eljárásokra vonatkozó szabályok jóváhagyása;
                           
                        
                              n)
                           
                           
                              a finanszírozásra kiválasztott ajánlatok és pályázatok listájának jóváhagyása, független szakértői csoport által összeállított ranglista alapján;
                           
                        
                              o)
                           
                           
                              a Tiszta Égbolt 2 közös vállalkozás kommunikációs politikájának kialakítása, az ügyvezető igazgató ajánlása alapján;
                           
                        
                              p)
                           
                           
                              adott esetben a személyzeti szabályzat és az alkalmazási feltételek végrehajtási szabályainak megállapítása e rendelet 6. cikkének (3) bekezdésével összhangban;
                           
                        
                              q)
                           
                           
                              adott esetben szabályok megállapítása a nemzeti szakértők Tiszta Égbolt 2 közös vállalkozáshoz való kirendelésére és a gyakornokok alkalmazására vonatkozóan, e rendelet 7. cikkével összhangban;
                           
                        
                              r)
                           
                           
                              adott esetben tanácsadó csoportok létrehozása a Tiszta Égbolt 2 közös vállalkozás testületei mellett;
                           
                        
                              s)
                           
                           
                              adott esetben a Tiszta Égbolt 2 közös vállalkozás tagjai e rendelet módosítására vonatkozó kéréseinek benyújtása a Bizottsághoz;
                           
                        
                              t)
                           
                           
                              azon feladatok ellátása, amelyek nem tartoznak kifejezetten a Tiszta Égbolt 2 közös vállalkozás valamely szervének hatáskörébe; ezeket a feladatokat az irányító testület átutalhatja bármely szerv hatáskörébe.
                           
                        
            
         9.   cikk
      
      
         Az ügyvezető igazgató kinevezése, elbocsátása, illetve megbízatásának meghosszabbítása
      
      
               
                  1.
               
               
                  Az ügyvezető igazgatót az irányító testület nevezi ki, a Bizottság által egy nyílt és átlátható kiválasztási eljárást követően összeállított jelöltlistáról. Adott esetben a Bizottság magánszektorbeli tagjainak képviselőit is bevonja a kiválasztási folyamatba.
                  Gondoskodni kell mindenekelőtt arról, hogy a magánszektorbeli tagjai megfelelő képviselettel rendelkezzenek a kiválasztási eljárás előválogatási szakaszában. E célból a magánszektorbeli tagok közös megegyezéssel kijelölnek egy képviselőt, valamint egy megfigyelőt az irányító testület részéről.
               
            
               
                  2.
               
               
                  Az ügyvezető igazgató a személyi állomány tagja, és a Tiszta Égbolt 2 közös vállalkozás ideiglenes alkalmazottja, aki az alkalmazási feltételek 2. cikke a) pontjának a hatálya alá tartozik.
                  Az ügyvezető igazgatói szerződés megkötése során a Tiszta Égbolt 2 közös vállalkozást az irányító testület elnöke képviseli.
               
            
               
                  3.
               
               
                  Az ügyvezető igazgató megbízatása három évre szól. Ezen időszak végén a Bizottság – a Tiszta Égbolt 2 közös vállalkozás magánszektorbeli tagjainak a folyamatba való szükség szerinti bevonása mellett – értékeli az ügyvezető igazgató teljesítményét, valamint a Tiszta Égbolt 2 közös vállalkozás előtt álló feladatokat és kihívásokat.
               
            
               
                  4.
               
               
                  Az irányító testület a 3. alpontban említett értékelés figyelembevételével készült bizottsági javaslat alapján eljárva, egy alkalommal – legfeljebb öt éves időtartamra – meghosszabbíthatja az ügyvezető igazgató megbízatását.
               
            
               
                  5.
               
               
                  Az az ügyvezető igazgató, akinek a megbízatását meghosszabbították, megbízatása összesített idejének lejártakor nem vehet részt az ugyanazon tisztség betöltésére vonatkozó kiválasztási eljárásban.
               
            
               
                  6.
               
               
                  Az ügyvezető igazgató elbocsátása csak az irányító testület határozatával lehetséges, amelyet a testület a Bizottság által – a magánszektorbeli tagok szükség szerinti bevonásával – tett javaslat alapján eljárva hoz meg.
               
            
         10.   cikk
      
      
         Az ügyvezető igazgató feladatai
      
      
               
                  1.
               
               
                  Az ügyvezető igazgató a Tiszta Égbolt 2 közös vállalkozásnak az irányító testület döntéseivel összhangban végzett napi szintű működtetéséért felelős vezető tisztségviselője.
               
            
               
                  2.
               
               
                  Az ügyvezető igazgató a Tiszta Égbolt 2 közös vállalkozás képviselője. Az ügyvezető igazgató az irányító testületnek tartozik beszámolással.
               
            
               
                  3.
               
               
                  A Tiszta Égbolt 2 közös vállalkozás költségvetését az ügyvezető igazgató hajtja végre.
               
            
               
                  4.
               
               
                  Az ügyvezető igazgató mindenekelőtt a következő feladatokat hajtja végre, függetlenül eljárva:
                  
                              a)
                           
                           
                              elkészíti és jóváhagyásra az irányító testület elé terjeszti az éves költségvetési tervet, ideértve a létszámtervet is, amely csoportok és besorolási fokozatok szerinti bontásban feltünteti az ideiglenes álláshelyek számát, valamint a szerződéses alkalmazottak és a kirendelt nemzeti szakértők teljesmunkaidő-egyenértékben kifejezett létszámát;
                           
                        
                              b)
                           
                           
                              elkészíti és jóváhagyásra az irányító testület elé terjeszti a munkatervet és a hozzá tartozó tervezett kiadásokat;
                           
                        
                              c)
                           
                           
                              véleményezésre az irányító testület elé terjeszti az éves beszámolót;
                           
                        
                              d)
                           
                           
                              elkészíti és jóváhagyásra az irányító testület elé terjeszti az éves tevékenységi jelentést, a hozzá tartozó kiadásokra vonatkozó információkkal együtt;
                           
                        
                              e)
                           
                           
                              másodfokon eljár az ITD-ken, az ILDP-ken vagy a TT-ken belüli viták rendezése során;
                           
                        
                              f)
                           
                           
                              első fokon eljár az ITD-k, az ILDP-k vagy a TT-k közötti viták rendezése során;
                           
                        
                              g)
                           
                           
                              felügyeli az érintett ITD/ILDP irányítóbizottság tartalomra és témakörökre vonatkozó javaslata alapján, a program céljaival összhangban kiírt pályázatokat, és jóváhagyásra az irányító testület elé terjeszti a finanszírozásra kiválasztott tevékenységek listáját;
                           
                        
                              h)
                           
                           
                              rendszeresen tájékoztatja az államok képviselőinek csoportját és a tudományos bizottságot a tanácsadó szerepükkel összefüggő kérdésekről;
                           
                        
                              i)
                           
                           
                              aláírja az egyes megállapodásokat és határozatokat;
                           
                        
                              j)
                           
                           
                              aláírja a beszerzési szerződéseket;
                           
                        
                              k)
                           
                           
                              végrehajtja a Tiszta Égbolt 2 közös vállalkozás kommunikációs politikáját;
                           
                        
                              l)
                           
                           
                              szervezi, irányítja és felügyeli a Tiszta Égbolt 2 közös vállalkozás működését és személyzetét az azon hatáskör által szabott kereteken belül, amelyet az irányító testület e rendelet 6. cikkének (2) bekezdése szerint rá ruházott;
                           
                        
                              m)
                           
                           
                              hatékony és eredményes belső ellenőrzési rendszert hoz létre, biztosítja annak működését, és az azt érintő minden jelentős változásról beszámol az irányító testületnek;
                           
                        
                              n)
                           
                           
                              gondoskodik a kockázatértékelések és a kockázatkezelés végrehajtásáról;
                           
                        
                              o)
                           
                           
                              meghozza a Tiszta Égbolt 2 közös vállalkozás céljai megvalósítása terén elért eredmények értékeléséhez szükséges egyéb intézkedéseket;
                           
                        
                              p)
                           
                           
                              ellátja az irányító testület által az ügyvezető igazgatóra bízott vagy átruházott egyéb feladatokat;
                           
                        
                              q)
                           
                           
                              biztosítja a különböző ITD-k, ILDP-k és TT-k közötti koordinációt, és megfelelő intézkedéseket hoz a kapcsolattartás irányítása, valamint a projektek közötti nemkívánatos átfedések elkerülése és az ITD-k, az ILDP-k és a TT-k közötti szinergiák elősegítése érdekében;
                           
                        
                              r)
                           
                           
                              javaslatot tesz az irányító testületnek a szakmai tartalom kiigazításaira és a költségvetésnek az ITD-k, az ILDP-k és a TT-k közötti felosztására vonatkozóan;
                           
                        
                              s)
                           
                           
                              gondoskodik arról, hogy hatékony kommunikáció folyjon a technológiaértékelő, az ITD-k és az ILDP-k között, valamint gondoskodik a szükséges adatoknak a technológiaértékelő részére történő továbbítására szabott határidők betartásáról;
                           
                        
                              t)
                           
                           
                              ellátja a technológiaértékelő irányító szervének elnöki teendőit, és gondoskodik arról, hogy minden szükséges intézkedésre sor kerüljön annak érdekében, hogy a technológiaértékelő elláthassa az alapokmány 12. cikkében meghatározott feladatait;
                           
                        
                              u)
                           
                           
                              gondoskodik a tervezett céloknak és a határidőknek való megfelelésről, koordinálja és nyomon követi az ITD-k és az ILDP-k tevékenységeit, valamint szükség esetén javaslatot tesz a célok és a hozzájuk kapcsolódó határidők megfelelő kiigazítására;
                           
                        
                              v)
                           
                           
                              különösen a technológiaértékelő értékeléseire támaszkodva figyelemmel kíséri az ITD-k és az ILDP-k céljaik elérése irányában tett előrelépéseit;
                           
                        
                              w)
                           
                           
                              jóváhagyja az ITD-k és az ILDP-k számára elkülönített éves költségvetési összegek közötti, illetve azokon belüli, 10 %-ot el nem érő költségvetés-átcsoportosításokat;
                           
                        
                              x)
                           
                           
                              megszervezi az információcserét az államok képviselőinek csoportjával.
                           
                        
            
               
                  5.
               
               
                  Az e rendeletből eredő támogatási feladatok végrehajtása céljára az ügyvezető igazgató az irányítása alá tartozó programirodát hoz létre. A programiroda személyzetének tagjai a Tiszta Égbolt 2 közös vállalkozás személyzetének tagjai közül kerülnek ki; a programiroda különösen a következő feladatokat látja el:
                  
                              a)
                           
                           
                              támogatást nyújt egy, a Tiszta Égbolt 2 közös vállalkozás pénzügyi szabályzatának megfelelő számviteli rendszer létrehozásához és működtetéséhez;
                           
                        
                              b)
                           
                           
                              biztosítja a pályázati felhívásoknak a munkatervben előírtak szerinti kezelését, és ellátja a megállapodásokkal, és a határozatokkal kapcsolatos adminisztratív feladatokat, azok koordinálását is beleértve;
                           
                        
                              c)
                           
                           
                              biztosítja a Tiszta Égbolt 2 közös vállalkozás tagjai és egyéb testületei számára a feladataik ellátáshoz szükséges, illetve konkrét kéréseiknek megfelelő valamennyi információt és támogatást;
                           
                        
                              d)
                           
                           
                              a Tiszta Égbolt 2 közös vállalkozás testületeit kiszolgáló titkárságként működik, és támogatja az irányító testület által létrehozott tanácsadó csoportok munkáját.
                           
                        
            
         11.   cikk
      
      
         Irányítóbizottságok
      
      
               
                  1.
               
               
                  A következő ITD-k és ILDP-k részére jönnek létre irányítóbizottságok:
                  
                              a)
                           
                           
                              Nagy utasszállító légi járművek ILDP;
                           
                        
                              b)
                           
                           
                              Regionális légiközlekedésre szánt légi járművek ILDP;
                           
                        
                              c)
                           
                           
                              Forgószárnyas légi járművek ILDP;
                           
                        
                              d)
                           
                           
                              Repülőgépvázak ITD;
                           
                        
                              e)
                           
                           
                              Hajtóművek ITD;
                           
                        
                              f)
                           
                           
                              Rendszerek ITD.
                           
                        
            
               
                  2.
               
               
                  A Tiszta Égbolt közös vállalkozás következő ITD-i. részére létrehozott irányítóbizottságok fennmaradnak, és a 71/2008/EK rendelet alapján megkezdett tevékenységek lezárulásáig az említett rendeletben az összetételükre, az üléseikre, a feladataikra, valamint az eljárási szabályzatukra vonatkozóan meghatározott jelenlegi szabályok szerint tovább működnek:
                  
                              a)
                           
                           
                              Intelligens merevszárnyú légi járművek ITD;
                           
                        
                              b)
                           
                           
                              Regionális légiközlekedésre szánt környezetbarát légi járművek ITD;
                           
                        
                              c)
                           
                           
                              Környezetbarát forgószárnyas légi járművek ITD;
                           
                        
                              d)
                           
                           
                              Környezetbarát üzemeltetési rendszerek ITD;
                           
                        
                              e)
                           
                           
                              Fenntartható környezetbarát motorok ITD;
                           
                        
                              f)
                           
                           
                              Környezettudatos tervezés ITD.
                           
                        
            
               
                  3.
               
               
                  Az irányítóbizottságok összetétele a következő:
                  
                              a)
                           
                           
                              elnök – az adott ITD-t vagy ILDP-t vezető szervezet(ek) magas beosztású képviselője;
                           
                        
                              b)
                           
                           
                              az ITD vagy az ILDP kiemelt partnereinek egy-egy képviselője; a más ITD-ket vagy ILDP-ket vezető szervezetek képviselői szintén részt vehetnek;
                           
                        
                              c)
                           
                           
                              a programirodából az ügyvezető igazgató által kijelölt egy vagy több képviselő.
                           
                        
            
               
                  4.
               
               
                  Az irányítóbizottságok legalább háromhavonta üléseznek. Az elnök vagy az ügyvezető igazgató rendkívüli ülés összehívását is kezdeményezheti.
                  Az üléseken a Bizottság képviselője megfigyelőként vehet részt.
                  Az ülésekre az érintett ITD vagy ILDP által elért eredményekben érdekelt más magánszektorbeli tagok is meghívást kaphatnak.
               
            
               
                  5.
               
               
                  Az irányítóbizottságok feladatai a következők:
                  
                              a)
                           
                           
                              iránymutatás és nyomon követés az adott ITD vagy ILDP szakmai feladatköre tekintetében, valamint döntéshozatal a Tiszta Égbolt 2 közös vállalkozás nevében az adott ITD-hez vagy ILDP-hez tartozó szakmai kérdésekben, a támogatási megállapodásokban vagy határozatokban foglaltaknak megfelelően;
                           
                        
                              b)
                           
                           
                              beszámoló készítése az ügyvezető igazgatónak a Tiszta Égbolt 2 közös vállalkozás által meghatározandó beszámolási mutatók alapján;
                           
                        
                              c)
                           
                           
                              a szükséges adatok biztosítása a technológiaértékelő számára, a technológiaértékelővel közösen elfogadandó formátumban, az irányítótestület által a technológiaértékelőnek adott értékelési megbízás feltételei alapján;
                           
                        
                              d)
                           
                           
                              az ITD/ILDP részletes éves végrehajtási terveinek a kidolgozása a munkatervnek megfelelően;
                           
                        
                              e)
                           
                           
                              javaslattétel a pályázati felhívások tartalmára vonatkozóan;
                           
                        
                              f)
                           
                           
                              tanácsadás a közös vállalkozás által kiírt ajánlattételi felhívások tartalmára vonatkozóan, az érintett tagokkal együttesen, illetve velük együttműködve;
                           
                        
                              g)
                           
                           
                              a kiemelt partnerek irányító testületbeli képviselete rotációs sorrendjének megállapítása. E kérdésről kizárólag a kiemelt partnerek képviselői döntenek. A vezető szervezetek képviselői nem rendelkeznek szavazati joggal;
                           
                        
                              h)
                           
                           
                              az ITD-n vagy ILDP-n belüli vitakezelés;
                           
                        
                              i)
                           
                           
                              a költségvetés ITD-n vagy ILDP-n belüli elosztásának megváltoztatására vonatkozó javaslatok benyújtása az ügyvezető igazgatónak.
                           
                        
            
               
                  6.
               
               
                  Az irányítóbizottságok saját eljárási szabályzatot fogadnak el az irányítóbizottságok számára kidolgozott egységes minta alapján.
               
            
         12.   cikk
      
      
         A technológiaértékelő és az egyéb transzverzális tevékenységek
      
      
               
                  1.
               
               
                  A Tiszta Égbolt 2 közös vállalkozás teljes időtartamán keresztül működnie kell – transzverzális tevékenységként – egy független technológiaértékelőnek.
                  A technológiaértékelő feladatai a következők:
                  
                              a)
                           
                           
                              a Tiszta Égbolt tevékenységeinek keretében létrehozott ITD-k és ILDP-k által elért technológiai eredmények környezeti és társadalmi hatásának a figyelemmel kísérése és értékelése, célzottan számszerűsítve a légiközlekedési ágazat teljes zaj-, üvegházhatásúgáz- és légszennyezőanyag-kibocsátásának jövőbeli forgatókönyvek szerint várható csökkenését az alapforgatókönyvhöz viszonyítva;
                           
                        
                              b)
                           
                           
                              visszajelzés az ITD-knek és az ILDP-knek a teljesítményük közvetlen és tágabb céljaiknak megfelelő optimalizálásának lehetővé tétele érdekében;
                           
                        
                              c)
                           
                           
                              visszajelzés az ügyvezető igazgatón keresztül az irányító testületnek a Tiszta Égbolt tevékenységei által kiváltott környezeti és társadalmi hatás kapcsán, hogy az irányító testület ennek alapján megtehesse a szükséges intézkedéseket annak érdekében, hogy az előnyök valamennyi Tiszta Égbolt program esetében optimális módon, az egyes programok magas szintű közvetlen és tágabb céljainak megfelelően érvényesüljenek;
                           
                        
                              d)
                           
                           
                              rendszeres tájékoztatás a tagokon, az ügyvezető igazgatón és a közös vállalkozás egyéb testületein keresztül az ITD-k és az ILDP-k technológiai eredményei által kiváltott hatásról.
                           
                        
            
               
                  2.
               
               
                  A technológiaértékelő irányító szervének elnöke az ügyvezető igazgató. Összetételét és eljárási szabályzatát az irányító testület fogadja el az ügyvezető igazgató javaslata alapján.
               
            
               
                  3.
               
               
                  A Környezettudatos tervezés és a Kisméretű légi járművek transzverzális tevékenység egyaránt saját koordinációs bizottsággal rendelkezik, melyek feladata tevékenységeiknek az ITD-kkel és az ILDP-kkel együttműködésben való koordinálása. A koordinációs bizottság elnökletét az adott transzverzális tevékenység vezető szervezete/szervezetei látja/látják el. Összetételét és eljárási szabályzatát az irányító testület fogadja el az ügyvezető igazgató javaslata alapján.
               
            
         13.   cikk
      
      
         Tudományos bizottság
      
      
               
                  1.
               
               
                  A tudományos bizottság legfeljebb 12 tagból állhat. Tagjai közül elnököt választ.
               
            
               
                  2.
               
               
                  A tudományos bizottság tagjai között kiegyensúlyozott mértékben kell képviseltetniük kell magukat a tudományos közösség, az ipar és a szabályozási hatóságok világszerte elismert szakértőinek. A tudományos bizottság tagjainak együttesen rendelkezniük kell a szakterületre vonatkozóan azokkal a tudományos kompetenciákkal és szakértelemmel, amelyek ahhoz szükségesek, hogy a Tiszta Égbolt 2 közös vállalkozást tudományosan megalapozott ajánlásokkal láthassák el.
               
            
               
                  3.
               
               
                  A tudományos bizottság összetételére vonatkozóan az irányító testület határozza meg a kritériumokat és a kiválasztási eljárást, és a tagokat is ő nevezi ki. Az irányító testület figyelembe veszi az államok képviselőinek csoportja által javasolt lehetséges jelölteket is.
               
            
               
                  4.
               
               
                  A tudományos bizottság az alábbi feladatokat látja el:
                  
                              a)
                           
                           
                              tanácsadás a munkatervekbe beépítendő tudományos prioritásokra vonatkozóan;
                           
                        
                              b)
                           
                           
                              tanácsadás az éves tevékenységi jelentésben ismertetett tudományos eredményekkel kapcsolatban.
                           
                        
            
               
                  5.
               
               
                  A tudományos bizottság évente legalább két alkalommal ülésezik. Az üléseket az elnök hívja össze.
               
            
               
                  6.
               
               
                  A tudományos bizottság az elnök jóváhagyásával más személyeket is meghívhat az üléseire.
               
            
               
                  7.
               
               
                  A tudományos bizottság elfogadja saját eljárási szabályzatát.
               
            
         14.   cikk
      
      
         Az államok képviselőinek csoportja
      
      
               
                  1.
               
               
                  Az államok képviselőinek csoportja tagállamonként és a Horizont 2020-hoz társult országonként egy-egy képviselőből áll. Tagjai közül elnököt és alelnököt választ.
               
            
               
                  2.
               
               
                  Az államok képviselőinek csoportja évente legalább két alkalommal ülésezik. Az üléseket az elnök hívja össze. Az üléseken részt vesz az ügyvezető igazgató és az irányító testület elnöke, vagy ezek képviselője.
                  Az államok képviselői csoportjának elnöke felkérhet más személyeket is – így különösen az Unió regionális hatóságainak és a kkv-k egyesületeinek a képviselőit –, hogy ülésein megfigyelőként részt vegyenek.
               
            
               
                  3.
               
               
                  Az államok képviselőinek csoportjának igénybevételére konzultáció, valamint különösen az alábbi kérdésekkel kapcsolatos információk vizsgálata és véleményezése céljából kerül sor:
                  
                              a)
                           
                           
                              a Tiszta Égbolt 2 közös vállalkozás által programja és céljai megvalósításában elért előrelépések;
                           
                        
                              b)
                           
                           
                              a stratégiai irányvonal frissítése;
                           
                        
                              c)
                           
                           
                              kapcsolat a „Horizont 2020”-szal;
                           
                        
                              d)
                           
                           
                              munkatervek;
                           
                        
                              e)
                           
                           
                              a kis- és középvállalkozások bevonása.
                           
                        
            
               
                  4.
               
               
                  Ezenkívül az államok képviselőinek csoportja tájékoztatást nyújt a Tiszta Égbolt 2 közös vállalkozásnak, valamint kapcsolódási pontként együttműködik vele a következő témakörökben is:
                  
                              a)
                           
                           
                              a kapcsolódó nemzeti vagy regionális kutatási és innovációs programok helyzete és a lehetséges együttműködési területek meghatározása, a légiközlekedési technológiák alkalmazását is ideértve;
                           
                        
                              b)
                           
                           
                              célirányos nemzeti vagy regionális szintű intézkedések a különböző terjesztési célú rendezvények, témaspecifikus szakmai műhelyek és kommunikációs tevékenységek kapcsán.
                           
                        
            
               
                  5.
               
               
                  Az államok képviselőinek csoportja saját kezdeményezése alapján ajánlásokat vagy javaslatokat tehet az irányító testület számára különböző szakmai, irányítási és pénzügyi, valamint az éves tervekkel kapcsolatos kérdésekben, különösen, ha azok nemzeti vagy regionális érdekeket érintenek.
                  Az irányító testület indokolatlan késedelem nélkül tájékoztatja az államok képviselőinek csoportját arról, hogy milyen intézkedéseket tett az említett ajánlások vagy javaslatok nyomán, ideértve annak indokolását is, ha azokat nem vette figyelembe.
               
            
               
                  6.
               
               
                  Az államok képviselőinek csoportja rendszeres tájékoztatást kap többek között a Tiszta Égbolt 2 közös vállalkozás által finanszírozott tevékenységekben való részvételről, minden felhívásról és minden projekt végrehajtásáról, a vonatkozó uniós programokkal fennálló szinergiákról, valamint a Tiszta Égbolt közös vállalkozás 2 költségvetésének végrehajtásáról.
               
            
               
                  7.
               
               
                  Az államok képviselőinek csoportja elfogadja saját eljárási szabályzatát.
               
            
         15.   cikk
      
      
         Finanszírozási források
      
      
               
                  1.
               
               
                  A Tiszta Égbolt 2 közös vállalkozást az Unió és a magánszektorbeli tagok, illetve azok kapcsolt szervezetei közösen finanszírozzák, részletekben fizetett pénzügyi hozzájárulásokon és a közvetett tevékenységek végrehajtása kapcsán kifizetett, a Tiszta Égbolt 2 közös vállalkozás által meg nem térített költségekben megnyilvánuló hozzájárulásokon keresztül.
               
            
               
                  2.
               
               
                  A Tiszta Égbolt 2 közös vállalkozás igazgatási költségei nem haladhatják meg a 78 000 000 EUR összeget; fedezetüket az Unió és a Tiszta Égbolt 2 közös vállalkozás magánszektorbeli tagjai által fizetett, köztük éves alapon egyenlően megosztott hozzájárulások biztosítják. Amennyiben az igazgatási költségekre szánt hozzájárulás egy része nem kerül felhasználásra, az a Tiszta Égbolt 2 közös vállalkozás működési költségeire fordítható.
               
            
               
                  3.
               
               
                  A Tiszta Égbolt 2 közös vállalkozás működési költségeit az alábbiak fedezik:
                  
                              a)
                           
                           
                              az Unió pénzügyi hozzájárulása;
                           
                        
                              b)
                           
                           
                              a vezető szervezetek és a kiemelt partnerek, valamint kapcsolt szervezeteik természetbeni hozzájárulásai a közvetett tevékenységek végrehajtása kapcsán felmerült, a Tiszta Égbolt 2 közös vállalkozás hozzájárulásával és az Unió e költségek fedezéséhez nyújtott egyéb hozzájárulásaival csökkentett költségeik formájában.
                           
                        
            
               
                  4.
               
               
                  A Tiszta Égbolt 2 közös vállalkozás költségvetésébe bevitt források az alábbi hozzájárulásokból állnak:
                  
                              a)
                           
                           
                              a tagok pénzügyi hozzájárulásai az igazgatási költségekhez;
                           
                        
                              b)
                           
                           
                              az Unió pénzügyi hozzájárulásai a működési költségekhez;
                           
                        
                              c)
                           
                           
                              a Tiszta Égbolt 2 közös vállalkozás által termelt bevételek;
                           
                        
                              d)
                           
                           
                              egyéb pénzügyi hozzájárulások, erőforrások és bevételek.
                           
                        A tagok által fizetett hozzájárulásokkal összefüggésben keletkezett kamatokat a Tiszta Égbolt 2 közös vállalkozás bevételének kell tekinteni.
               
            
               
                  5.
               
               
                  A Tiszta Égbolt 2 közös vállalkozás valamennyi erőforrását és tevékenységeit az e rendelet 2. cikkében meghatározott célokra kell fordítani.
               
            
               
                  6.
               
               
                  A Tiszta Égbolt 2 közös vállalkozás tulajdonát képezik az általa létrehozott, vagy a célok elérése érdekében rá átruházott eszközök.
               
            
               
                  7.
               
               
                  A Tiszta Égbolt 2 közös vállalkozás végelszámolásának esetét kivéve a bevételnek a kiadásokat meghaladó része nem kerül kifizetésre a Tiszta Égbolt 2 közös vállalkozás tagjainak.
               
            
         16.   cikk
      
      
         Az uniós hozzájárulás felosztása
      
      
               
                  1.
               
               
                  A működési költségek fedezéséhez nyújtott uniós hozzájárulás az alábbiak szerint kerül felosztásra:
                  
                              a)
                           
                           
                              a teljes uniós finanszírozás legfeljebb 40 %-át a vezető szervezetek és részt vevő kapcsolt szervezeteik számára kell kiosztani;
                           
                        
                              b)
                           
                           
                              a teljes uniós finanszírozás legfeljebb 30 %-át a kiemelt partnerek és részt vevő kapcsolt szervezeteik számára kell kiosztani;
                           
                        
                              c)
                           
                           
                              a teljes uniós finanszírozás legalább 30 %-át pályázati és ajánlattételi felhívások útján kell kiosztani. Különös figyelmet kell fordítani a kkv-k megfelelő részvételének biztosítására.
                           
                        
            
               
                  2.
               
               
                  Az 1. alpont szerinti finanszírozást az ajánlatok független szakértők által végzett értékelését követően kell felosztani.
               
            
               
                  3.
               
               
                  Az uniós hozzájárulásnak az ITD-k,az ILDP-k és a TT-k közötti tájékoztató jellegű felosztását e rendelet III. melléklete tartalmazza.
               
            
         17.   cikk
      
      
         Pénzügyi kötelezettségvállalások
      
      
               
                  1.
               
               
                  A Tiszta Égbolt 2 közös vállalkozás pénzügyi kötelezettségvállalásai nem haladhatják meg a rendelkezésre álló vagy a költségvetés számára a tagjai által lekötött pénzügyi források összegét.
               
            
               
                  2.
               
               
                  A költségvetési kötelezettségvállalások éves részletekre bonthatók. A Bizottság és a Tiszta Égbolt 2 közös vállalkozás a pénzügyi támogatásban részesülő tevékenységek keretében elért haladást, a becsült igényeket és a rendelkezésre álló költségvetést figyelembe véve köti le a kötelezettségvállalás éves részleteit.
                  Az egyes éves részletekre vonatkozó kötelezettségvállalás tájékoztató jellegű ütemezéséről az uniós források érintett kedvezményezettjeit tájékoztatni kell.
               
            
         18.   cikk
      
      
         Pénzügyi év
      
      A pénzügyi év január 1-jétől december 31-ig tart.
      
         19.   cikk
      
      
         Operatív és pénzügyi tervezés
      
      
               
                  1.
               
               
                  Az ügyvezető igazgató elfogadásra az irányító testület elé terjeszti a többéves vagy az éves munkaterv tervezetét, amelyben ismerteti a kutatási és az innovációs tevékenységek részletes tervét, az igazgatási tevékenységeket, valamint az ezekhez tartozó tervezett kiadásokat. A munkaterv-tervezetnek az alapokmány 15. cikke (3) bekezdésének b) pontja szerinti hozzájárulások becsült értékét is tartalmaznia kell.
               
            
               
                  2.
               
               
                  A munkatervet a végrehajtása előtti év végéig kell elfogadni. A munkatervet a nyilvánosság számára elérhetővé kell tenni.
               
            
               
                  3.
               
               
                  Az ügyvezető igazgató elkészíti és elfogadásra az irányító testület elé terjeszti az éves költségvetési tervet.
               
            
               
                  4.
               
               
                  Az irányító testületnek az éves költségvetést a tárgyévet megelőző év végéig el kell fogadnia.
               
            
               
                  5.
               
               
                  Az éves költségvetést az uniós pénzügyi hozzájárulásnak az Unió költségvetésében megállapított összege figyelembevétele céljából ki kell igazítani.
               
            
         20.   cikk
      
      
         Operatív és pénzügyi beszámolás
      
      
               
                  1.
               
               
                  Az ügyvezető igazgató feladatai teljesítéséről évente beszámol az irányító testületnek a Tiszta Égbolt 2 közös vállalkozás pénzügyi szabályainak megfelelően.
                  Az ügyvezető igazgató a pénzügyi év lezárásától számított két hónapon belül jóváhagyásra az irányító testület elé terjeszti a Tiszta Égbolt 2 közös vállalkozás által az előző naptári évben – különösen az adott évre szóló éves munkatervhez képest – elért eredményekről szóló éves tevékenységi jelentést. Az éves tevékenységi jelentésnek többek között a következőket kell tartalmaznia:
                  
                              a)
                           
                           
                              a végrehajtott kutatási, innovációs és egyéb tevékenységek, valamint az azokkal összefüggő kiadások;
                           
                        
                              b)
                           
                           
                              az előterjesztett tevékenységek a résztvevők típusa – a kkv-kat is beleértve – és országok szerinti bontásban;
                           
                        
                              c)
                           
                           
                              a finanszírozásra kiválasztott tevékenységek a résztvevők típusa – a kkv-kat is beleértve – és országok szerinti bontásban, feltüntetve a Tiszta Égbolt 2 közös vállalkozás egyes résztvevők és tevékenységek számára juttatott hozzájárulását.
                           
                        
            
               
                  2.
               
               
                  Az irányító testület által elfogadott éves tevékenységi jelentést nyilvánosan elérhetővé kell tenni.
               
            
               
                  3.
               
               
                  A következő pénzügyi év március 1-jéig a Tiszta Égbolt 2 közös vállalkozás számvitelért felelős tisztviselője megküldi az előzetes beszámolót a Bizottság számvitelért felelős tisztviselőjének és a Számvevőszéknek.
                  A Tiszta Égbolt 2 közös vállalkozás a következő pénzügyi év március 31-ig megküldi a költségvetési és pénzgazdálkodásról szóló jelentést az Európai Parlamentnek, a Tanácsnak és a Számvevőszéknek.
                  A Tiszta Égbolt 2 közös vállalkozás előzetes beszámolójára vonatkozó számvevőszéki észrevételek kézhezvételét követően a Tiszta Égbolt 2 közös vállalkozás számvitelért felelős tisztviselője – a 966/2012/EK, Euratom rendelet 148. cikkének megfelelően – elkészíti a Tiszta Égbolt 2 közös vállalkozás végleges beszámolóját, és azt véleményezés céljából benyújtja az irányító testületnek.
                  Az irányító testület véleményt nyilvánít a Tiszta Égbolt 2 közös vállalkozás végleges pénzügyi beszámolójáról.
                  Az ügyvezető igazgató a pénzügyi évet követő július 1-jéig – az irányító testület véleményével együtt – megküldi a végleges pénzügyi beszámolót az Európai Parlamentnek, a Tanácsnak, a Bizottságnak és a Számvevőszéknek.
                  A végleges beszámolót a következő pénzügyi év november 15-ig ki kell hirdetni az Európai Unió Hivatalos Lapjában.
                  
                  Az ügyvezető igazgató szeptember 30-ig választ küld a Számvevőszék éves jelentésében megfogalmazott észrevételekre. Az ügyvezető igazgató ezt a választ az irányító testületnek is benyújtja.
                  A 966/2012/EU, Euratom rendelet 165. cikke (3) bekezdésének megfelelően az ügyvezető igazgató az Európai Parlament részére, annak kérésére megküld minden olyan információt, amely az adott pénzügyi évre vonatkozó mentesítési eljárás zavartalan lebonyolításához szükséges.
               
            
         21.   cikk
      
      
         Belső ellenőrzés
      
      A Bizottság belső ellenőre ugyanolyan hatáskört gyakorol a Tiszta Égbolt 2 közös vállalkozás felett, mint a Bizottság szervezeti egységei felett.
      
         22.   cikk
      
      
         A tagok felelőssége, biztosítás
      
      
               
                  1.
               
               
                  A tagoknak a Tiszta Égbolt 2 közös vállalkozás adósságaiért viselt pénzügyi felelőssége az igazgatási költségekhez való, már befizetett hozzájárulásaik összegére korlátozódik.
               
            
               
                  2.
               
               
                  A Tiszta Égbolt 2 közös vállalkozásnak megfelelő biztosítást kell kötnie és fenntartania.
               
            
         23.   cikk
      
      
         Összeférhetetlenség
      
      
               
                  1.
               
               
                  A Tiszta Égbolt 2 közös vállalkozásnak, valamint testületeinek és személyzetének tevékenységeik végrehajtása során mindennemű összeférhetetlenséget kerülniük kell.
               
            
               
                  2.
               
               
                  Az irányító testület az összeférhetetlenségek megelőzése és kezelése céljából szabályokat fogad el a Tiszta Égbolt 2 közös vállalkozás tagjaira, testületeire és személyzetére vonatkozóan. Az említett szabályokban a tagok irányító testületben részt vevő képviselőit érintő összeférhetetlenség megelőzését célzó rendelkezéseknek is szerepelniük kell.
               
            
         24.   cikk
      
      
         Végelszámolás
      
      
               
                  1.
               
               
                  A Tiszta Égbolt 2 közös vállalkozás végelszámolására az e rendelet 1. cikkében meghatározott időszak végén kerül sor.
               
            
               
                  2.
               
               
                  Az (1) bekezdésben foglaltakon túl a végelszámolási eljárás automatikusan megindul abban az esetben is, amennyiben az Unió vagy az összes magánszektorbeli tag kilép a Tiszta Égbolt 2 közös vállalkozásból.
               
            
               
                  3.
               
               
                  A Tiszta Égbolt 2 közös vállalkozás végelszámolási eljárásának lefolytatása céljából az irányító testület egy vagy több végelszámolót nevez ki, akiknek az irányító testület határozatait be kell tartaniuk.
               
            
               
                  4.
               
               
                  A Tiszta Égbolt 2 közös vállalkozás végelszámolása során vagyonát kötelezettségei rendezésére és a végelszámolásával kapcsolatos kiadások fedezésére kell fordítani. Az esetleges fennmaradó rész felosztásra kerül a végelszámoláskor meglévő tagok között, a Tiszta Égbolt 2 közös vállalkozáshoz való pénzügyi hozzájárulásuk arányában. A felosztás során az Uniónak jutó rész visszakerül az Unió költségvetésébe.
               
            
               
                  5.
               
               
                  Az olyan, a Tiszta Égbolt 2 közös vállalkozás által kötött, illetve elfogadott, a Tiszta Égbolt 2 közös vállalkozás élettartamát meghaladó megállapodások, határozatok, valamint beszerzési szerződések megfelelő kezelésének a biztosítása céljából eseti eljárást kell meghatározni.
               
            
         (1)  A Tanács 2007. február 27-i 219/2007/EK rendelete az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról (HL L 64., 2007.3.2., 1. o.).
   
   
      II. MELLÉKLET
      
         A TISZTA ÉGBOLT 2 KÖZÖS VÁLLALKOZÁS MAGÁNSZEKTORBELI TAGJAI
      
      1.   VEZETŐ SZERVEZETEK:
      
                  1.
               
               
                  AgustaWestland SpA és AgustaWestland Limited
               
            
                  2.
               
               
                  Airbus SAS
               
            
                  3.
               
               
                  Alenia Aermacchi SpA
               
            
                  4.
               
               
                  Dassault Aviation SA
               
            
                  5.
               
               
                  Deutsches Zentrum für Luft- und Raumfahrt (DLR) e.V.
               
            
                  6.
               
               
                  EADS-CASA
               
            
                  7.
               
               
                  Airbus Helicopters SAS
               
            
                  8.
               
               
                  Evektor
               
            
                  9.
               
               
                  Fraunhofer Gesellschaft zur Förderung der angewandten Forschung e.V.
               
            
                  10.
               
               
                  Liebherr-Aerospace Lindenberg GmbH
               
            
                  11.
               
               
                  MTU Aero Engines AG
               
            
                  12.
               
               
                  Piaggio Aero Industries
               
            
                  13.
               
               
                  Rolls-Royce Plc.
               
            
                  14.
               
               
                  SAAB AB
               
            
                  15.
               
               
                  Safran SA
               
            
                  16.
               
               
                  Thales Avionics SAS
               
            2.   TÁRSULT TAGOK
      A 71/2008/EK rendelet szerinti Tiszta Égbolt közös vállalkozás azon társult tagjainak felsorolása, amelyek a 71/2008/EK rendelet alapján megkezdett tevékenységeik lezárulásáig az e rendelet szerinti Tiszta Égbolt 2 közös vállalkozásnak is a tagjai maradnak (1).
      
                  1.
               
               
                  LMS International NV
               
            
                  2.
               
               
                  Micromega Dynamics
               
            
                  3.
               
               
                  EPFL Ecole Polytechnique Lausanne
               
            
                  4.
               
               
                  ETH Zurich
               
            
                  5.
               
               
                  Huntsman Advanced Materials
               
            
                  6.
               
               
                  RUAG Schweiz AG
               
            
                  7.
               
               
                  University of Applied Sciences NW Switzerland (FHNW)
               
            
                  8.
               
               
                  DIEHL Aerospace
               
            
                  9.
               
               
                  DLR
               
            
                  10.
               
               
                  EADS Deutschland GmbH
               
            
                  11.
               
               
                  HADEG Recycling GmbH
               
            
                  12.
               
               
                  MTU Aero Engines
               
            
                  13.
               
               
                  Aeronova Aerospace SAU
               
            
                  14.
               
               
                  Aeronova Engineering Solutions
               
            
                  15.
               
               
                  Aeronova Manufacturing Engineering
               
            
                  16.
               
               
                  ITP
               
            
                  17.
               
               
                  EADS France
               
            
                  18.
               
               
                  ONERA
               
            
                  19.
               
               
                  Zodiac ECE
               
            
                  20.
               
               
                  Zodiac Intertechnique
               
            
                  21.
               
               
                  Zodiac Aerazur
               
            
                  22.
               
               
                  HAI
               
            
                  23.
               
               
                  IAI
               
            
                  24.
               
               
                  Aerosoft
               
            
                  25.
               
               
                  Avio
               
            
                  26.
               
               
                  CIRA
               
            
                  27.
               
               
                  CSM
               
            
                  28.
               
               
                  DEMA
               
            
                  29.
               
               
                  FOX BIT
               
            
                  30.
               
               
                  IMAST
               
            
                  31.
               
               
                  Piaggio Aero Industries
               
            
                  32.
               
               
                  Politecnico di Torino
               
            
                  33.
               
               
                  Università degli Studi Di Napoli „Federico II” Polo delle Scienze e della Tecnologia
               
            
                  34.
               
               
                  Selex ES
               
            
                  35.
               
               
                  SICAMB SPA
               
            
                  36.
               
               
                  Univesità di Bologna
               
            
                  37.
               
               
                  Università degli Studi di Pisa
               
            
                  38.
               
               
                  ATR
               
            
                  39.
               
               
                  ELSIS
               
            
                  40.
               
               
                  University of Malta
               
            
                  41.
               
               
                  Aeronamic
               
            
                  42.
               
               
                  Airborne Technology Centre
               
            
                  43.
               
               
                  KIN Machinebouw B.V.
               
            
                  44.
               
               
                  Eurocarbon
               
            
                  45.
               
               
                  Fokker Aerostructures B.V. (2)
                  
               
            
                  46.
               
               
                  Fokker Elmo
               
            
                  47.
               
               
                  Green Systems for Aircraft Foundation (GSAF)
               
            
                  48.
               
               
                  Igor Stichting IGOR
               
            
                  49.
               
               
                  Microflown Technologies
               
            
                  50.
               
               
                  NLR
               
            
                  51.
               
               
                  Stichting NL Cluster for ED
               
            
                  52.
               
               
                  Stichting NL Cluster for SFWA
               
            
                  53.
               
               
                  Sergem Engineering
               
            
                  54.
               
               
                  GKN Aerospace Norway (3)
                  
               
            
                  55.
               
               
                  TU Delft
               
            
                  56.
               
               
                  Universiteit Twente
               
            
                  57.
               
               
                  PZL – Świdnik
               
            
                  58.
               
               
                  Avioane Craiova
               
            
                  59.
               
               
                  INCAS
               
            
                  60.
               
               
                  Romaero
               
            
                  61.
               
               
                  Straero
               
            
                  62.
               
               
                  GKN Aerospace Sweden AB (4)
                  
               
            
                  63.
               
               
                  CYTEC (5)
                  
               
            
                  64.
               
               
                  Cranfield University
               
            
                  65.
               
               
                  QinetiQ
               
            
                  66.
               
               
                  University of Nottingham
               
            
         (1)  A 71/2008/EK rendelet II. mellékletén alapuló felsorolásnak a Tiszta Égbolt közös vállalkozás által aláírt, hatályos támogatási megállapodások alapján frissített változata.
      
         (2)  Korábban: Stork Aerospace.
      
         (3)  Korábban: Volvo Aero Norge AS.
      
         (4)  Korábban: Volvo Aero Corporation.
      
         (5)  Korábban: UMECO Structural Materials (DERBY) Limited; korábban: Advanced Composites Group (ACG).
   
   
      III. MELLÉKLET
      
         AZ UNIÓS HOZZÁJÁRULÁSNAK AZ ITD-K/AZ ILDP-K/A TT-K KÖZÖTTI TÁJÉKOZTATÓ JELLEGŰ FELOSZTÁSA
      
      
                   
               
               
                  100 %
               
            
                  ILDP-k
               
            
                  Nagy utasszállító légi járművek
               
               
                  32 %
               
            
                  Regionális légiközlekedésre szánt légi járművek
               
               
                  6 %
               
            
                  Forgószárnyas légi járművek
               
               
                  12 %
               
            
                  ITD-k
               
            
                  Repülőgépvázak
               
               
                  19 %
               
            
                  Hajtóművek
               
               
                  17 %
               
            
                  Rendszerek
               
               
                  14 %
               
            
                  Transzverzális tevékenységek
               
            
                  Technológiaértékelő
               
               
                  a fenti ILDP/ITD értékek 1 %-a
               
            
                  Környezettudatos tervezés transzverzális tevékenység
               
               
                  a fenti ILDP/ITD értékek 2 %-a
               
            
                  Kisméretű légi járművek transzverzális tevékenység
               
               
                  a fenti ILDP/ITD értékek 4 %-a